Razlika između načina na koji muškarci i žene raskidaju u vezi - Ženski magazin - Horoskop, ljubav, fitness i zdravlje\nPrekid veze svakome teško pada...\nIako se smatra da su muškarci čvršći od nas žena i da retko kada pokazuju emocije, kada je reč o raskidanju stereotipi se prekidaju. Muškarcima je teže i treba im više vremena da prekinu vezu, nego ženama!\nPo nekim studijama koje su istraživale muško - ženske odnose, a uz to i raskide, istraživači su došli do zanimljivog zaključka: Ženama je potrebno maksimum šest dana da donesu odluku, dok je muškarcima potrebno više vremena (oko mesec dana). Ovo samo govori o tome koliko muškarci preispituju svoju odluku i koliko u stvari vole kada su u vezi.\nŠto se tiče konkretnog načina na koji raskidaju, većina žena je odlučilo da je najbolji metod direktan i iskren razgovor. Na ovaj direktan način, kako kažu, raskid uglavnom manje boli i prijatniji je (ukoliko je to uopšte moguće).\nSuprotno ovome, oko 88% muškaraca je reklo da uvek potebno dobro razmisliti i i isplanirati do detalja raskid, kako bi im bio manje bolan i traumatičan.\nMeđutim, ono što je zajedničko za oba pola je da od početka razmišljanja o raskidu - i muškarac i žena slušaju svoja osećanja, koja su možda tokom veze negde „zaturili“ duboko u sebi. Ponekad se desi da u jednom trenutku veza opet izgleda savršeno, ali se posle i jednog malog neslaganja sve vrati na staro. Onda sledi osećaj depresije i tuge, jer osoba napokon shvata da je vezi u potpunosti došao kraj i da nema povratka.\nAko ste ikada iskusili raskid, znate tačno o čemu pričamo i verovatno znate da je vreme provedeno sa vašim partnerom ispunjeno neodređenim emocijama, nervozom i tenzijom. A kada se sve završi, ostaje nam samo jedno bitno pitanje: „Da li ćemo ikada naići na osobu kao što je on/ona, ili ne?“\nPROČITAJTE SLEDEĆI TEKST: Šta privlači žene, a šta muškarce?


RTCG - Radio Televizija Crne Gore - Nacionalni javni servis :: Ekonomija :: Dječiji dodatak i za osnovce i srednjoškolce nezaposlenih roditelja\n13. 02. 2021. 17:52 >> 17:51 7\nTRI NVO TRAŽE\nDječiji dodatak i za osnovce i srednjoškolce nezaposlenih roditelja\nOni su ocijenili, da je ova inicijativa veoma bitna za djecu Sjevernog regiona, gdje će, prema njihovim analizama, izmjene zakona obuhvatiti oko 70 odsto djece na sjeveru koja žive u jako teškoj situaciji.\n"Takavu inicijativu su NVO Euromost, Alternative Crne Gore i NVO "Gornji Ibar", već jednom predali 2016. godine Skupštini Crne Gore, koju je potpisalo i 6.200 građana i koja je usvojena na Skupštinu iste\ngodine, da bi je nažalost kada je trebala Odluka da se počne sprovediti, tadašnja većina Skupštine stavila van snage", navodi se u saopštenju tri NVO.\nOni podsjećaju da je inicijativu tada podržala čitava opozicija koja sada čini većinu u Skupštini Crne Gore. Zato, kako su kazali, sada od istih očekujuo, da je uvrste u novi predlog uvođenja dječijeg dodatka, a kroz izmjenu i dopunu zakona o socijalnoj zaštiti.\nOni su pozvali sve poslanike u Skupštini Crne Gore da zaštite naujgroženiju kategoriju društva i pokažu solidarnost i humanost prema njima, imajući u vidu da je inicijativu tada potpisalo šest hiljada građana sa sjevera, sa čime će olakšati školovanje djece i roditeljima koji ne rade.\n"Položaj majke i djeteta u Crnoj Gori je ugrožen i ovo je jedan od zakona koji bi trebalo da pozicionira porodicu tamo gdje joj je mjesto", navodi se u saopštenju.\nDjelimičnu isplatu dječijeg dodatka provjeriti najprije s bankama\n17. 11. 2021. 3


Postupak za lišavanje poslovne sposobnosti se vodi u interesu lica prema kome se postupak vodi. Postupak pokreće sud po službenoj dužnosti ili na predlog lica određenih zakonom. Predlog može podneti i samo lice koje treba da se liši poslovne sposobnosti.\nSud, nakon sprovedenog postupka, donosi rešenje kojim lišava u potpunosti ili delimično poslovne sposobnosti lica prema kome se vodi postupak. Odluka ima konstitutivan karakter jer se odnosi na promenu ličnog stanja lica prema kome se vodi postupak.\nU rešenju o delimičnom oduzimanju poslovne sposobnosti sud je dužan da navede i vrstu poslova koje lice kome je delimično ograničena poslovna sposobnost može preduzeti samostalno. Lice kome je delimično oduzeta poslovna sposobnost mora pouzdano znati koje pravne poslove može preduzeti, da li se može zaposliti, sklopiti brak, priznati očinstvo, sastaviti zaveštanje ili preduzimati druge poslove.\nU rešenju kojim je odlučio o lišenju poslovne sposobnosti sud je dužan da odredi rok u kome će proveriti da li postoje razlozi za dalje trajanje izrečene mere. Ovaj rok ne može biti duži od tri godine.\nPoslovna sposobnost stiče se, po pravilu, punoletstvom, ali se u određenim okolnostima može se oduzeti ili ograničiti. Osoba koja je poslovno sposobna može sklapati ugovore, dati pristanak na lečenje, donositi odluke o tome gde će živeti, raspolagati svojom imovinom, podnositi tužbe i žalbe, sklapati brak, donositi odluke o priznavanju majčinstva i očinstva, birati na parlamentarnim, predsedničkim, lokalnim izborima, podizati kredite, odnosno, preduzimati sve pravne radnje koje odrasla osoba može preduzeti u svakodnevnom životu.\nU postupku lišenja poslovne sposobnosti sud ispituje da li je punoletno lice prema stepenu sposobnosti za normalno rasuđivanje u stanju da se samo brine o svojim pravima i interesima. Sud odlučuje o potpunom ili delimičnom lišavanju poslovne sposobnosti, kada utvrdi da za to postoje zakonom određeni razlozi, kao i o vraćanju oduzete sposobnosti kada prestanu razlozi za lišenje odnosno ograničenje poslovne sposobnosti.\nPostupak za lišavanje poslovne sposobnosti pokreće sam sud po službenoj dužnosti. On je jednostranački jer se vodi u interesu lica prema kome se postupak vodi. Zakon je predvideo da je iz razumljivih razloga ovaj postupak izuzetno hitan. Pored postupka za lišenje poslovne sposobnosti sud po službenoj dužnosti pokreće i postupak za proveru postojanja razloga za dalje trajanje izrečene mere lišenja poslovne sposobnosti u skladu sa Zakonom o vanparničnom postupku (dalje: Zakon).\nU ovom postupku mesna nadležnost suda se ocenjuje prema prebivalištu odnosno boravištu lica protiv koga se vodi postupak.\nKo može podneti predlog\nU ovom postupku aktivnu procesnu legitimaciju imaju: organ starateljstva, supružnik, vanbračni partner, dete ili roditelj lica koje treba lišiti poslovne sposobnosti.\nOstali srodnici (dede, babe, brat, sestra, kao i unuk ovog lica) imaju aktivnu procesnu legitimaciju, pod uslovom da žive u porodičnoj zajednici sa licem prema kome se postupak vodi.\nPostupak može da se pokrene i na predlog samog lica koje treba da se liši poslovne sposobnosti.\nU postupku je izraženo istražno načelo te sud prikuplja i izvodi dokaze: izjašnjavanjem ("saslušanjem") lica prema kome se postupak vodi, njegovog staratelja, kao i drugih lica koja mogu da daju potrebna obaveštenja, zatim veštačenjem lica o čijem se pravu odlučuje, a ovo lice ima pravo i da se izjasni o svim činjenicama i dokazima. Preporuka Komiteta ministara Saveta Evrope o punoletnim osobama i poslovnoj sposobnosti propisuje da punoletna osoba mora biti obaveštena o tome da se vodi postupak o njenoj poslovnoj sposobnosti, navodeći da obaveštenje treba da bude formulisano na jeziku koji punoletna osoba razume, ili na drugi način. Preporuka Komiteta ministara Saveta Evrope takođe govori da "punoletna osoba ima pravo da bude saslušana lično tokom bilo kog postupka koji može uticati na njenu poslovnu sposobnost". Sud može da oceni da li može uopšte uspostaviti kontakt sa licem prema kome se postupak vodi i tada izuzetno može da izostane njegovo izjašnjavanje, s tim što je sud dužan da to na nesumnjiv način utvrdi i obrazloži.\nSud je u ovom postupku dužan da odredi medicinsko veštačenje po službenoj dužnosti da bi se utvrdilo stanje mentalnog zdravlja i stepen sposobnosti za rasuđivanje lica prema kome se postupak vodi, što je od bitnog značaja za određivanje obima mere koja treba eventualno da bude određena, produžena ili izmenjena u postupku.\nVeštačenje stanja mentalnog zdravlja vrše kvalifikovani veštaci - i to najmanje dva lekara odgovarajuće specijalnosti (psihijatri, neuropsihijatri, klinički psiholozi...) koje sud određuje rešenjem i koji treba da budu upisani u registar sudskih veštaka za određenu oblast veštačenja. Veštačenje ne mogu da obave oni lekari koji su postavili dijagnozu pre no što je bio pokrenut postupak za lišenje poslovne sposobnosti i čiji je stručni nalaz predlagač priložio uz predlog kojim je postupak pokrenut.\nSud rešenjem određuje zadatak veštaka, a to je da u svom nalazu i mišljenju navedu da li je lice prema kome je pokrenut postupak radi izricanja mere lišenja poslovne sposobnosti orijentisano u vremenu i prostoru i prema trećim licima i da li, s obzirom na stanje mentalnog zdravlja, može da štiti svoja prava i izvršava svoje obaveze. U svom nalazu veštaci treba da navedu aktuelni psihički status lica prema kojem je pokrenut postupak radi izricanja ove mere, opišu zdravstveno stanje ovog lica, kao i to da li je lice orijentisano u prostoru i vremenu, da li se uspostavlja verbalni kontakt i da li se održava i produbljuje, da li su u sadržaju misaonog toka prisutne sumanute ideje, da li postoji kritičnost u idejama itd.\nSud nakon sprovedenog postupka donosi rešenje kojim lišava u potpunosti ili delimično poslovne sposobnosti lica prema kome se vodi postupak. Odluka ima konstitutivan karakter jer se odnosi na promenu ličnog stanja lica prema kome se vodi postupak.\nU rešenju o delimičnom oduzimanju poslovne sposobnosti sud je dužan da navede i vrstu poslova koje lice kome je delimično ograničena poslovna sposobnost može preduzeti samostalno. Određivanjem kruga poslova u rešenju, pojačava se pravna sigurnost u pravnom prometu, na primer, sva treća lica mogu biti sigurna da li je moguće zaključiti ugovor (kupoprodaja, poklon itd) sa ovim licem. Osim toga, lice kome je delimično oduzeta poslovna sposobnost mora pouzdano znati koje pravne poslove može preduzeti, da li se može zaposliti, sklopiti brak, priznati očinstvo, sastaviti zaveštanje ili preduzimati druge poslove.\nPravosnažno rešenje o lišenju poslovne sposobnosti sud dostavlja matičaru i organu koji vodi javnu knjigu o evidenciji nepokretnosti, ako je lice koje je lišeno poslovne sposobnosti titular prava na nepokretnosti.\nProtiv rešenja kojim je ograničena poslovna sposobnost u potpunosti pravni lek može da izjavi lice prema kome je postupak vođen u roku od osam dana.\nPored lica prema kome se postupak vodi žalbu mogu izjaviti u njegovom interesu staratelj, privremeni zastupnik, punomoćnik.\nPostupak za preispitivanje izrečene mere lišenja poslovne sposobnosti\nZakonom je predviđeno obavezno preispitivanje odluke kojom je izrečena mera lišenja poslovne sposobnosti. Materijalna pravnosnažnost donetog rešenja je prema samom zakonu vremenski ograničena jer je sud dužan da u rešenju odredi rok u kome će se proveriti da li postoje razlozi za dalje trajanje izrečene mere. Po proteku ovog roka sud preispituje da li postoje uslovi za eventualnu promenu ili za dalje produženje izrečene mere. U postupku preispitivanja izrečene mere sud je dužan da zakaže ročište i izvede dokaz veštačenjem lica prema kome se postupak vodi i odluči o obimu njegove poslovne sposobnosti.\nPostupak za vraćanje poslovne sposobnosti\nKada prestanu razlozi za lišenje poslovne sposobnosti, predlog, pored zahteva za vraćanje poslovne sposobnosti, treba da sadrži činjenice iz kojih treba da se vidi da se licu koje je bilo potpuno lišeno poslovne sposobnosti stanje mentalnog zdravlja toliko popravilo da ima razloga ili da se odredi mera delimičnog lišenja poslovne sposobnosti, ili da se licu koje je bilo delimično lišeno poslovne sposobnosti poveća obim poslova koje samostalno može da preduzima po odluci suda pored poslova na koje je zakonom ovlašćeno ili da mu se u potpunosti vrati poslovna sposobnost.\nAktivnu procesnu legitimaciju imaju sva lica kao i kod postupka lišenja poslovne sposobnosti.\nPostupak u ovoj pravnoj stvari odvija se po pravilima postupka za lišenje poslovne sposobnosti. Pored dokaza o zdravstvenom stanju lica kome je potpuno ili delimično oduzeta poslovna sposobnost sud mora da izvede dokaz veštačenjem preko dva veštaka lekara određene specijalnosti. U ovom postupku sud može odlučiti da se oduzeta poslovna sposobnost vrati potpuno ili delimično ili može odbiti predlog. Pravnosnažno rešenje o potpunom vraćanju poslovne sposobnosti sud dostavlja svim učesnicima ali i matičaru i organu koji vodi javnu knjigu o evidenciji nepokretnosti, ako je lice kome je vraćena poslovna sposobnost, titular prava na nepokretnosti.


Potvrđeno pisanje Sputnjika: Šutanovac podneo ostavku - 11.03.2018, Sputnik Srbija\nPredsednik Demokratske stranke Dragan Šutanovac podneo je ostavku na to mesto, ali ostaje u DS. 11.03.2018, Sputnik Srbija\n16:04 11.03.2018 (Osveženo: 16:09 11.03.2018)\n© Tanjug / Tanja ValičDragan Šutanovac\nSputnjik saznaje: Šutanovac večeras podnosi ostavku\nKako je rekao na otvorenom delu sednice Glavnog odbora DS, već 21 godinu je u borbi za demokratske vrednosti i ne namerava da ustukne.\nPrema njegovim rečima, odluka o ostavci nije motivisana pritiscima na koje je tokom bavljenja politikom navikao, već osećajem odgovornosti za rezultat koji je DS ostvarila na izborima.\nOn je rekao i da je Aleksandar Vučić izabrao svoje protivnike na nedavno održanim izborima, te da je Demokratska stranka namerno zaobiđena da joj se ne bi davalo na značaju.\n„SNS je na izborima imala dva protivnika, a mi 22“, rekao je Šutanovac na otvorenom delu sednice Glavnog odbora te stranke.\nOn je dodao da DS nije stvorena „da se bavi komunalnim problemima“ kao i da misija te stranke nije okončana niti je njena vizija ostvarena.\n„Naša lista je bila najbolja koju smo u skorije vreme kandidovali, ali nismo uspeli da je promovišemo i rezultati su takvi kakvi su. Pokazalo se da je istina ono što smo govorili sve vreme, a to je da samo slaba DS garantuje opstanak ove vlasti. Zato smo bili meta pet godina, ali nema predaje — okrećemo novi list“, rekao je Šutanovac.\nOn je osvrnuo i na finansijsku situaciju u stranci za koju kaže da je izuzetno teška, da je vraćeno preko 80 miliona dinara duga, a da je taj dug faktički, ipak, smanjen samo za 15 miliona.\nKako je istakao, DS ne može da upravlja nijednom opštinom u Beogradu i Srbiji, izuzev u Paraćinu, i u koaliciji u Šapcu i Gadžinom Hanu.\n16 Januar 2018, 18:56\nKao pozitivno, istakao je činjenicu da je Demokratska stranka kampanju za lokalne izbore završila bez dugova, a kampanja je, po njegovom mišljenju, vođena skromno zbog „preko 30 miliona dinara dugovanja medijima, još od parlamentarnih izbora 2016. godine“.\nOn je pozvao da se na sednici glavnog odbora javi osoba koja je u javnost tokom kampanje iznela finansijski izveštaj DS, jer je, kako kaže, taj potez bio „pucanje u kolena“, kako njemu tako i stranci u celini.\nNa kraju, Šutanovac je istakao da nema dilemu da je DS najbolja stranka „koja će se brzo oporaviti“, te dodao da ne poziva nikoga na odgovornost i da će u skladu sa statutom voditi stranku dok ne bude izabran drugi predsednik.\nKada bi moglo doći do izbora novog predsednika DS, nije precizirano.


Prijava pravnih i fizičkih lica opštine Čoka na Jedinstveni informacioni sistem lokalne poreske administracije\nPredsednik opštine, zamenik i pomoćnici predsednika\nInformacije o porezu na imovinu i drugim izvornim javnim prihodima su od 1. januara 2019.godine dostupne „na klik“ građanima, privredi i državi preko Jedinstvenog informacionog sistem lokalne poreske administracije ( https://lpa.gov.rs ).\nCentralizacijom podataka 145 lokalnih poreskih administracija, građanima i privredi omogućava da na portalu Jedinstvenog informacionog sistema LPA vide sve svoje poreske obaveze na teritoriji Republike Srbije, kao i da elektronskim putem podnesu prijavu za utvrđivanje poreza na imovinu. Pogodnost elektronskog podnošenja prijave za utvrđivanje poreza na imovinu će naročito značiti pravnim licima koji moraju svake godine da ponavljaju ovaj postupak. Od februara na portalu će biti dostupna i usluga elektronskog plaćanja poreza.\n· Pregled i podnošenje poreskih prijava (PPI1 i PPI2)\n· Upit stanja – Pregled stanja na računima obveznika\n· Elektronskim kvalifikovanim sertifikatom (koji može da se besplatno aktivira na ličnoj karti u MUP Čoka, i koristi se prema priloženom uputstvu, bez priloženja zahteva u LPA Čoka)\n· Korisničkim imenom i lozinkom ( izdaje se u LPA Čoka, ul. Potiska 20, kanc. br.7, na lični ili pismeni zahtev građana )\nUkoliko se poreski obveznik autenifikovao kvalifikovanim elektronskim sertifikatom ima pristup svim gore pomenutim opcijama. Može da pregleda i podnosi poreske prijave, da ih elektronski potpiše i ima uvid u upit stanja. Poreski obveznik autentifikovan samo korisničkim imenom i lozinkom ima pristup samo i jedino uvidu u Upit stanja, bez mogućnosti podnošenja poreske prijave elektronskim putem preko Portala LPA.\n-\tUputstvo za prijavu sa elektronskim sertifikatom\n-\tZahtev za otvaranje korisničkog naloga\n-\tKorisnička uputstva\n-\tZahtev za kreiranje korisnika sistema


Sportske.net - Junajted stavlja Vojvodinu na noge\nJunajted stavlja Vojvodinu na noge\nSuperligaš iz Novog Sada uskoro bi mogao da reši finansijske poteškoće i stane na noge ukoliko u narednih mesec dana sa Mančester Junajtedom bude finaliziran dogovor oko transfera Vanje Milinković-Savića.\nFudbalski klub Vojvodina izbegao je tokom leta kolaps uprkos velikim finansijskim poteškoćama koje su se odrazile i na formiranje ekipe za predstojeću sezonu.\nProdaja talentovanih mladih fudbalera predstavlja jedini izlaz u datom trenutku a kako u svojim redovima ima nekoliko sjajnih mladića Vojvodina bi uskoro mogla da stane na noge.\nPregovori sa Mančester Junajtedom oko transfera golmana Vanje Milinković-Savića nalaze se u završnoj fazi pa sportski direktor Mladen Jovanić ističe da bi od novca koje će Vojvodina dobiti od omladinskog reprezentativca klub mogao da se konsoliduje.\n"Blizu smo konačnog dogovora sa Junajtedom. Nije tajna, iznos tog transfera je milion i 750.000 evra što bi klubu mnogo značilo na finansijskom planu" ističe Jovanić za "Novosti".\nPrema odredbama ugovora Milinković-Savić ostao bi u Novom Sadu do punoletstva, tačnije još jednu sezonu, a onda bi se preselio u slavni engleski klub.\nPored mladog golmana Vojvodina u svojim redovima ima još nekoliko sjajnih omladinca koji bi do kraja avgusta mogli da budu unovčeni na tržištu a radi se o štoperu Srđanu Babiću i vezisti Mijatu Gaćinoviću.


Promovisana monografija "Hercegovački korpus"\nUglješa Anđelić: OD "STARTA" DO TATAMIJA\nGrad Trebinje nagradio najbolje studente petodnevnim pu…\nU Trebinju i Gacku održano predavanje o preventivi karc…\nU Hrvatskoj prava borba za sobaricama, kuvarima, konoba…\nGradonačelnik posjetio učesnike džudo kampa\nDolini heroja vraćaju stari sjaj\nU prelijepom ambijentu gradskog parka: Turnir 3x3 i ove…\nObjavljeno: 13 jul 2017 . u kategoriji Umjetnost i kultura\nU Muzeju Hercegovine u Trebinju promovisana je monografija "Hercegovački korpus", djelo više autora, koja govori o ratnom putu jedinica ovog korpusa Vojske Republike Srpske u čijem sastavu je djelovala i Trebinjska brigada.\nNa monografiji, koja je podijeljena u tri cjeline, radilo je dvadesetak autora, koje je okupio bivši komandant Hercegovačkog korpusa general Radovan Grubač.\nO značaju korpusa govorio je i predsjednik Boračke organizacije Republike Srpske Milomir Savčić, koji je istakao da je "Hercegovački korpus" prva monografija o jednom operativnom sastavu Vojske Republike Srpske.\nSavčić je izrazio nadu da će napori autorskog tima biti inspiracija za slične publikacije o ostalim korpusima Vojske Republike Srpske.\n"Svjedoci smo različitih tumačenja događaja iz naše novije istorije zbog čega je svaki dokument koji govori o njima dragocjen za srpski narod. Tuđim pokušajima falsifikovanja istorije često ide na ruku i naša neodgovornost da svjedočanstva o određenim istorijskim događajima ostavljamo u obavezu nekim budućim generacijama", rekao je Savčić.\nČlan autorskog tima, nekadašnji pomoćnik komandanta Hercegovačkog korpusa pukovnik u penziji Nikola Šegrt kaže da je riječ o mini monografiji jednog vremena.\n"Knjiga je bila obaveza autora i prema vremenu i prema onome što je tada činjeno i obaveza prema ljudima koji su stvarali Vojsku Republike Srpske i dali svoje živote za nju", rekao je Šegrt.\nOn je istakao da je knjiga i putokaz kako za generacije koje su stvarale vojsku, tako i generacije koje bi trebale da prihvate određena iskustva i tradiciju.\nŠegrt je pojasnio da je u prvoj cjelini obrađeno ratno vrijeme formiranja i aktivnosti Hercegovačkog korpusa i njegovih organizacionih jedinica - komande korpusa, osam brigada, tri puka, šest samostalnih bataljona i više pratećih institucija, dok su druga i treća cjelina korpus u miru.\nOn je posebno istakao centralni dio monografije - spomenicu u kojoj su sabrana imena 2.211 boraca korpusa koji su dali svoje živote u Odbrambeno-otadžbinskom ratu.\n"Oni su sahranjeni na brojnim mjestima u Hercegovini i šire, a ova monografija je jedinstveno mjesto gdje oni svi zajedno počivaju u miru", rekao je Šegrt.\nGradonačelnik Trebinja Luka Petrović rekao je da je vrlo važno što su autori monografije zajedno sa generalom Grubačem odlučili da napišu ono što se stvarno dešavalo.\n"Vrijednost njihovih napora je u pisanoj riječi koja će ostati trajno zapamćena i kad se tragovi mnogi zatru", naveo je Petrović.\nKnjiga je promovisana u okviru obilježavanja Dana Trebinjske brigade.\nProslava će biti nastavljena danas služenjem pomena poginulim borcima, postrojavanjem boraca u bivšoj kasarni "Vojvoda Luka Vukalović" i njihovim defileom ulicama grada.\nKRALJICE SIRA: Škripavac – sir sa...\nPremijera filma o Aleksandru Masleši...\nZajednički koncert KUD-ova "Alat" i...\nU Trebinju sinoć počeo "Festival...\n„Kad sam ja bio dijete u Trebinju je svaki muškarac igrao lopte, fudbala. To si morao. Prosto je bilo tako....\nKandidati Mladen Ivanić za srpskog člana Predsjedništva i Vukota Govedarica za predsjednika RS imaju bolje šanse za pobjedu od Milorada...\nU Trebinju sinoć počeo "Festival festivala"\nPredstavom "Hoću kući" Pozorišta mladih iz Tuzle sinoć je u trebinjskom Kulturnom centru počeo 61. Festival festivala. Smotru dramskih amatera...\nGrad Trebinje nagradio najbolje studente petodnevnim putovanjem\nNa petodnevno nagradno putovanje sinoć je krenulo 29 najboljih studenata iz Trebinja, čiju ekskurziju, po odluci gradonačelnika Luke Petrovića, finansira...\nU Trebinju i Gacku održano predavanje o preventivi karcinoma dojke (Foto)\nNačelnik klinike za onkologiju Univerzitetsko kliničkog centra /UKC/ Republike Srpske Zdenka Gojković rekla je danas u Trebinju da se ranim...\nU Hrvatskoj prava borba za sobaricama, kuvarima, konobarima: 2.500 KM za čišćenje apartmana\nI u špicu sezone otvoreni oglasi, primanja sve bolja Crnoj Gori i Hrvatskoj nedostaje sve više sezonskih radnika, od turizma do...\nJedan od najboljih bh. hirurga, specijalista plastične i rekonstruktivne hirurgije, dr Dražan Erić, novi je hirurg bolnice Al Emadi u...\nU okviru „Ljetne škole sporta“, Grad Trebinje je i ove godine ugostio veliki broj džudista koji učestvuju na tradicionalnom džudo...


Produktivnost 16.05.2018 4676 3 minuta čitanja\nOrganizovano čuvanje dokumenata na računaru se svodi na dve stvari:\nKako napraviti strukturu tako da brzo nađete ono što vam treba\nKako biti disciplinovan da smeštate dokumenta gde treba kada napravite strukturu\nPrvo ću se baviti drugom stavkom jer je mnogo teža za realizaciju. U nastavku pogledajte kako možete da uvedete naviku koja će vam omogućiti da disciplinovano smeštate dokumenta u odgovarajuće foldere:\n1) Uklonite sva dokumenta koja se nalaze na desktopu\nKreirajte folder na Desktop-u i nazovite ga Za raspremiti ili slično i obavezno stavite datum u imenu, na primer "Za raspremiti 15.5.2018". Sada sva dokumenta koja se nalaze na desktopu smestite u ovaj folder. Zbog ikonica koje već imate na desktopu i koje su nekada vrlo slične dokumentima, možda vam je lakše da ovo uradite kroz File Exlorer, koji se nalazi u traci dole levo. Kada ste sigurni da ste sva dokumenta smestili u ovaj folder, prebacite ga na drugu particiju na Hard disku, koja najčešće ima oznaku Local disk (D:). Svako ko prati ovaj blog, verovatno zna da se uvek trudim da koristim što jednostavnije reči da bih nešto objasnio, ali u ovom slučaju ne znam kako bih ovo drugačije rekao.\n2) Razmislite o načinu na koji radite\nU prethodnoj tački sam vama rekao da obavezno stavite datum kada ste kreirali folder za raspremiti. Zbog čega? Zato što sam na mojom D: particiji imao najmanje šest ovakvih foldera za poslednjih nekoliko godina. Odnosno, kada god bih želeo da uvedem red i organizovano čuvam dokumenta, pre ili kasnije sam popuštao i počeo da snimam na svim mogućim mestima, a najčešće na desktop. Vremenom sam shvatio da ću teško promeniti način na koji upravljam dokumentima tokom radnog dana. Odnosno, uvideo sam da ću ipak najverovatnije snimiti dokument na desktop jer mi je tako najlakše u trenutku. Zbog toga sam odlučio da uvedem dodatnu stvar koja je na kraju donela rezultat, a o čemu ću govoriti u sledećoj stavki.\n3) Uvedite novu naviku koja će omogućiti da dokumenta čuvate na odgovarajućim mestima\nVrlo teško ćemo biti disciplinovani da snimamo dokumenta gde treba toko dana. Zbog toga predlažem da uvedete naviku da na kraju svakog radnog dana prođete kroz računar i premestite sva dokumenta na kojima ste radili u odgovarajuće foldere. Ovo sam počeo da radim u poslednje vreme kao deo rituala koji realizujem pre nego što završim posao za taj dan. Nakon što odgovorim na sve mail-ove, prođem kroz beleške, kreiram zadatke za naredne dane, sledeće što uradim jeste da prođem kroz sva dokumenta na kojima sam radio i smestim ih u odgovarajuće foldere.\nIdem sledećim redom:\nZa ovo vam neće trebati više od 5 minuta, a vrlo je korisno i ujutru vas sačekuje čist desktop.


U toku je akcija „Spid Maraton“ - KRUG\nU toku je akcija „Spid Maraton“\nSaobraćajna policija kontroliše brzinu svim raspoloživim ručnim radarima, radarima u sistemima video-nadzora i presretačima, dok će na auto-putevima biti merena i prosečna brzina kretanja vozila\nU okviru međunarodne akcije pojačane kontrole brzine, koja se sprovodi u 30 evropskih zemalja, saobraćajna policija na srpskim putevima sprovodi akciju „Spid Maraton“ u okviru koje se brzina neprekidno meri 24 sata, saopštilo je danas Ministarstvo unutrašnjih poslova.\nAkcija pojačane kontrole saobraćaja počela je u ponedeljak 19. aprila i trajaće sedam dana. Samo u prva dva dana saobraćajna policija otkrila je 6.261 prekršaj prekoračenja brzine i 1.939 drugih prekršaja, izjavila je Zagorka Cvetković iz Uprave saobraćajne policije.\nPrema njenim rečima, neprilagođena brzina je najčešći uzrok saobraćajnih nezgoda sa poginulim licima, a poslednjih godina je broj prekršaja prekoračenja brzine u dramatičnom porastu.\nU sklopu Spid Maratona, saobraćajna policija kontroliše brzinu svim raspoloživim ručnim radarima, radarima u sistemima video-nadzora i presretačima, dok će na auto-putevima biti merena i prosečna brzina kretanja vozila.\nfotografija/ilustracija: Denny Müller, Unsplash\nTags: akcija policije, kontrola brzine, MUP, neprilagodjena brzina, policija, portal Krug, presretači, radar, spid maraton\nKorona presek: Kraljevo i Srbija, 21. april\nPravo građana da znaju kvalitet vazduha koji udišu


Na konferenciji su eminentni predstavnici parlamenata zemalja članica Saveta Evrope govorili o sprovođenju osnovnih prava koja su garantovana Evropskom socijalnom poveljom na nacionalnom nivou u trenutnom međunarodnom kontekstu. Glavne teme konferencije su bile proces ratifikovanja revidirane verzije ove povelje i protokola o postupku kolektivnih žalbi, odredbe povelje u kontekstu nacionalnih zakonodavnih procesa, kao i rezultati monitoringa koji obavlja Evropski komitet za socijalna prava. Na dnevnom redu konferencije je takođe bilo pitanje socijalnih politika u „postkriznom“ okruženju, uzimajući u obzir izazove globalizacije i potrebu promovisanja kohezivnijih i inkluzivnijih društava u Evropi, zasnovane na osnovnim pravima, demokratskoj sigurnosti i vladavini prava.\nPoslanica Vesna Rakonjac je govorila o napretku koji je Srbija ostvarila u procesu ratifikovanja Evropske socijalne povelje, s obzirom da se Srbija odlučila za postepenu ratifikaciju nekih njenih članova. Taj proces podrazumeva usvajanje određenih krovnih zakona, kao što su Zakon o socijalnom stanovanju, Zakon o radu i Zakon o zapošljavanju stranaca. Mnogi od uslova za ratifikovanje najvažnijih članova ove povelje su ostvareni zahvaljujući radu Odbora za rad, socijalna pitanja, društvenu uključenost i smanjenje siromaštva koji je aktivno učestvovao u svim događajima sa ciljem promovisanja ove povelje i socijalnih prava uopšte. U predstojećem periodu se očekuje ispunjenje dodatnih uslova za ratifikaciju preostalih članova Povelje.\nNa konferenciji su, između ostalih, učestvovali i govorili predsednik ruske Dume Sergej Nariškin, predsednik Parlamenta Malte Anglu Faruđa, zamenica generalnog sekretara Saveta Evrope Gabriela Bataini Dragoni, gradonačelnik Torina Pjero Fasino, kao i predsednik Odbora za socijalna pitanja Donjeg doma parlamenta Italije Mario Maraciti. Na Torinskom forumu je prisustvovao i ministar za rad, socijalnu sigurnost i socijalnu solidarnost Grčke Georgios Kartugalos, koji je u ime svoje zemlje ratifikovao revidiranu Evropsku socijalnu povelju.


Sastanak predsjedavajućeg sa Delegacijom Evropske komisije | Parlament Federacije Bosne i Hercegovine - Predstavnički dom\nSastanak predsjedavajućeg sa Delegacijom Evropske komisije\nPredsjedavajući Predstavničkog doma Parlamenta Federacije Bosne i Hercegovine (BiH) Mirsad Zaimović sastao se danas sa delegacijom Evropske komisije (EK) na čelu sa Vassilisom Maragosom, direktorom jedinice D4 – za Kosovo i Bosnu i Hercegovinu i predstavnicima Delegacije Evropske unije (DEU) u BiH.\nNa sastanku je razgovarano o stanju u energetskom sektoru FBiH kao i projektu Južne interkonekcije, plinovoda koji će BiH preko Hrvatske povezati s Evropskom mrežom plinovoda. Predsjedavajući Zaimović je ovom prilikom upoznao predstavnike delegacije EK i DEU o ovim krucijalnim pitanjima s naglaskom na zakone iz oblasti energetskog sektora koji su u pripremi ili proceduri. Naglasio je spremnost poštivanja instrukcija EU kako bi se zadovoljili svi neophodni zahtjevi koji su pred BiH. Informirao ih je i o stanju u energetskom sektoru BiH, s naglaskom na perspektive obnovljivih izvora energije koje BiH ima, uključujući i energiju vjetra i sunca.\nPredstavnik Evropske komisije Maragos, kao i predstavnici Delegacije EU u BiH iskazali su punu opredjeljenost pomoći BiH na njenom putu ka članstvu u Evropskoj uniji. Također, iskazali su spremnost pomoći jačanju i izgradnji održivog energetskog sektora u skladu s pravilima Evropske energetske zajednice. Ukazali su i na važnost korištenja finansijskih mogućnosti koje BiH stoje na raspolaganju od strane evropskih finansijskih institucija, među kojima je i Evropska banka za obnovu i razvoj koja finansira projekte energetskog sektora, od kojih poseban značaj ima projekt Južne interkonekcije, posebno u vrijeme globalne krize poput rata u Ukrajini.


SAJBER NAPAD UGASIO JEDNU OD NAJVEĆIH NORVEŠKIH MEDIJSKIH KOMPANIJA – CG Vijesti\nAmedia, najveći lokalni izdavač vesti u Norveškoj, objavila je u utorak da je nekoliko njenih centralnih kompjuterskih sistema zatvoreno u, kako naziva, očiglednom „ozbiljnom” sajber napadu.\nNapad sprečava kompaniju da štampa izdanje fizičkih novina od srede, a štampa će i dalje biti zaustavljena dok se problem ne reši, rekao je izvršni potpredsednik za tehnologiju Amedia Pol Nedregoten u saopštenju. Hak takođe utiče na sisteme oglašavanja i pretplate kompanije, sprečavajući oglašivače da kupuju nove oglase i sprečavajući pretplatnike da naručuju ili otkazuju pretplate.\nKompanija je saopštila da nije jasno da li su lični podaci kompromitovani, sistem pretplate na koji je usmeren napad sadrži imena, adrese, brojeve telefona i istoriju pretplate kupaca. Podaci kao što su lozinke, istorija čitanja i finansijske informacije nisu pogođeni, saopštila je kompanija.\nAmedia izdaje više od 90 novina i drugih publikacija koje dopiru do više od 2,5 miliona Norvežana, navodi se na sajtu kompanije.\n„U procesu smo sagledavanja situacije, ali još ne znamo pun potencijal štete. Već smo primenili sveobuhvatne mere za ograničavanje štete i vraćanje normalnog rada što je brže moguće“, rekao je izvršni potpredsednik tehnologije Pol Nedregoten u prevedenoj izjavi na veb stranici kompanije.\nAmedia nije odmah odgovorila na zahtev za dodatnim informacijama.\nTreći napad poslednjih dana\nNapad na Amediju je treći veliki norveški sajber napad prijavljen u poslednjih nekoliko dana. Nortura, jedan od najvećih proizvođača hrane u zemlji, objavio je 21. decembra da je ugasio svoje IT sisteme nakon što je pretrpeo sajber napad na nekoliko fabrika. Kompanija je saopštila da istražuje incident uz pomoć policije i da se fokusira na smanjenje štete po sisteme i operacije.\nNa Badnje veče, Nordland filkeskommune (Opština okruga Nordland), regionalna administracija za veliki deo severne Norveške, takođe je isključila svoje računarske sisteme nakon što je došlo do povrede podataka. Incident pogađa neke opštinske službe kao što su škole i klinike, ali zvaničnici kažu da su poremećaji bili manji.\nNajveći tehnološki promašaji u proteklih desetak godina\nFrancuska, video igre i jezik: Engleske reči zameniti domaćim, poručuje Francuska akademija\nUkrajina i Rusija: Kako tehnologija prepoznavanja lica pomaže pri identifikaciji mrtvih\nCrna Gorapre 47 minuta


Mađarska sprema teren za izlazak iz EU.. | Web-Tribune.com\nHome / U FOKUSU / Mađarska sprema teren za izlazak iz EU..\nMađarska sprema teren za izlazak iz EU..\n8. januara 2016.\tU FOKUSU 1 Comment\nVelika Britanija već mesecima traži od Evropske unije brojne ustupke kako bi ostala u toj zajednici, preteći da će na referendumu o britanskom članstvu u EU zagovarati izlazak iz nje. Mađarska podržava većinu reformi koje traži britanski premijer Dejvid Kameron u pregovorima s Evropskom unijom, izjavio je u četvrtak u Budimpešti mađarski premijer Viktor Orban.\nOrban je, posle razgovora sa britanskim premijerom Kameronom, rekao da Mađarska u potpunosti podržava tri od četiri Kameronova predloga reformi, preneo je Rojters. Međutim, kako je rekao, pitanje socijalnih beneficija je „teže“, a Mađarska ne može da prihvati nikakvu diskriminaciju.\nKameron je rekao da njegov predlog da se ograniče beneficije za migrante iz EU tokom prve četiri godine boravka u Britaniji „ostaje na stolu“, ali je otvoren za alternative.\n– Treba da tražimo rešenja pre nego kompromise, ali sam uveren da možemo da postignemo dogovor – poručio je Kameron.\nBritanski premijer je izjavio da razgovori o reformi EU idu dobro i izrazio uverenje da će pitanja poput migracije i konkurentnosti biti rešena na način koji zadovoljava Britaniju.\nOrban je naveo da je optimista i da će zemlje centralne Evrope postići dogovor sa Velikom Britanijom povodom njenog plana o ograničavanju socijalne pomoći migrantima u Evropi, ali da Mađari ne treba da budu diskiminisani.\nZemlje Višegradske grupe formiraće zajednički stav o reformi beneficija, rekao je Orban.\nJedno od najspornijih pitanja su beneficije radnicima koji dolaze iz drugih zemalja EU. Kameron želi da Unija smanji birokratiju i prenese više ovlašćenja sa Brisela na zemlje članice.\nOn takođe traži garancije da će Britanija biti zaštićena od veće političke integracije i ekonomskih odluka članica evrozone, što zasada nije sporno.\nPrevious SVIM PRAVOSLAVNIM VERNICIMA NA DANAŠNJI DAN- MIR BOŽJI, HRISTOS SE RODI! SREĆAN BOŽIĆ!\nNext Bosna strepi od novog rata- Pokrenut plan o naseljavanju 500.000 vehabija!


KK Novi Pazar: Istorijsko gostovanje Partizana\nUtorak , 2017-11-21 | 15:47:37\nKošarkaši Novog Pazara dočekaće sutra u prijateljskoj utakmici ekipu Partizana, a predsednik pazarskog drugoligaša Faris Agušević ocenio je da je to istorijski događaj za ceo grad.\n"Partizan je veliko ime, a prvi put ćemo odmeriti snage. Biće mnogo uglednih gostiju, potrudićemo se da pokažemo naše tradicionalno gostoprimstvo i potvrdimo da smo grad sporta. Pozivam sve ljubitelje košarke, bivše asove i najmlađe da budemo jedinstveni i pružimo podršku našem klubu", rekao je Agušević na današnjoj konferenciji za novinare.\nUtakmica je zakazana za sredu od 19.00 u dvorani Pendik, ulaznice su besplatne, a iz domaćeg tabora je saopšteno da je već podeljen veliki broj karata.\n"Imaćemo priliku da na delu vidimo bivšeg prvaka Evrope u klupskoj konkrenciji, a nadam se da ćemo se i mi predstaviti u dobrom svetlu. Pokušavamo da se plasiramo u elitu i da s Partizanom od sledeće sezone igramo i zvanične utakmice", naveo je član uprave i dugogodišnji kapiten Novopazaraca Dejan Kulundžić.\nPazar je trenutno četvrtoplasirani tim Druge lige Srbije, s učinkom od pet pobeda i tri poraza.\n"Gajimo prijateljske odnose s Partizanom i Dinamikom, pre svega zbog trenera Miroslava Nikolića, koji nas je obišao i tokom letnjim priprema reprezentacije Srbije. Nikada nam nije gostovao veći klub, a otkako je uprava u ovom sazivu dolazio je i čačanski Borac. Biće ovakvih događaja i ubuduće", najavio je generalni sekretar Pazara Džemil Imamović.\nNovi Pazar je ove sezone prvi put zaigrao u drugom stepenju ligaškog takmičenja, a u klubu su izrazili očekivanje da će taj grad uskoro postati ozbiljan košarkaški centar.\n"Zahvaljujemo gradu i sponzorima, koji su deo jedne ozbiljne organizacije. Takođe, pozivamo i potencijalne sponzore da nam se pridruže. Iako ovde ima dosta superligaških kolektiva, poput odbojkaškog ili donedavno fudbalskog, verujem da ćemo uskoro postati i grad košarke", kazao je član rukovodstva pazarskog košarkaškog kluba Enes Kršić.


Juče je objavljen javni poziv za sufinansiranje energetske efikasnosti na porodičnim kućama i stambenim zgradama.…\n02.04.2021. 037info.net\t0 komentara\tRađevice\nJuče su, za odbranu Rađevice i obustavu radova u kamenolomu, protestovali meštani sela Boturići, Grčak, Koznica, Pleš, Bzenice, Mitrovo Polje, Župe aleksandrovačke, Brusa i drugih mesta.…\n04.12.2020. 04.12.2020. 037info.net\t0 komentara\tagencija, BOŠ, RERI, zagađenje\nPromenom propisa Agencija za zaštitu životne sredine promenila je kriterijume za ocenu kvaliteta vazduha.…\nEko klub Željin ponovo čisti Rasinu. Kako je najavljeno, u nedelju 31.…\nDan planete Zemlje se obeležava danas. 22. april se obeležava još od 1992.…\nBorba za reke Srbije se nastavlja sutrašnjim velikim protestom u Beogradu.…\nMini hidroelektrana će biti građena na Južnoj Moravi, u Stalaću. Tako piše na zvaničnom sajtu opštine Ćićevac, u sekciji Javne nabavke.…


Si kreirao mapu buduće saradnje na „Pojasu i putu“ - Kineski Radio Internacional\n2019-12-27 15:25:47 | CRI\nInicijativa pokriva Aziju, Evropu, Afriku, Ameriku i Okeaniju, stvara novi prostor za rast svetske privrede.\nSaradnja u okviru „Pojasa i puta“, takođe je jedna od važnih tema u diplomatskim aktivnostima predsednika Kine Si Đinpinga tokom 2019. godine.\nSi je u martu posetio Italiju, prvu destinaciju svojih državnih poseta u toku ove godine. Tokom Sijevog boravka u Italiji, dve zemlje su potpisale memorandum o razumevanju o zajedničkoj izgradnji „Pojasa i puta“. U Grčkoj, destinaciji svoje poslednje državne posete u 2019. godini, Si Đinping je sa grčkim kolegom Prokopisom Pavlopulosom postigao saglasnost o unapređenju saradnje dve zemlje u okviru „Pojasa i puta“.\nU Drugom forumu o međunarodnoj saradnji „Pojas i put“, održanom u aprilu u Pekingu, Si je pred više od 6000 gostiju iz 150 država i 92 međunarodne organizacije održao govor, u kome je naglasio neophodnost da se neprestano podiže kvalitet saradnje u okviru „Pojasa i puta“. On je tom prilikom najavio da će Kina olakšati pristup stranih investicija tržištima u više oblasti, da će intenzivirati međunarodnu saradnju u sferi zaštite prava na intelektualnu svojinu, da će u većoj razmeri uvoziti robu i usluge iz inostranstva, da će efikasnije sprovoditi koordinaciju međunarodne makroekonomske politike i da će se fokusirati na realizaciju mera za otvaranje prema svetu.\nSijev govor je pokazao pravac saradnje na „Pojasu i putu“ u sledećoj fazi i ulio vitalnost u dalje produbljivanje buduće međunarodne saradnje.\nU 2019. godini, Kina je svetu ponovo pokazala odlučnost za zajedničko deljenje razvojnih prilika. Upravo kao što je predsednik Si rekao, krug prijatelja za zajedničku izgradnju „Pojasa i puta“ postaje sve veći, dobri partneri sve brojniji, kvalitet saradnje sve veći, a razvojna perspektiva sve bolja.


Novi kanal RT-a skinut sa emitovanja u Evropi - 22.12.2021, Sputnik Srbija\nNovi kanal RT-a skinut sa emitovanja u Evropi\nNemački regulator za medije MABB primorao je evropskog satelitskog operatora „Eutelsat 9B“ da ukloni sa svoje platforme novi televizijski kanal na nemačkom... 22.12.2021, Sputnik Srbija\nPotezi nemačkog medijskog regulatora su nezakoniti i krše Evropsku konvenciju o prekograničnoj televiziji, čije odredbe mora striktno da poštuje. Regulator je primorao „Eutelsat 9B“ da isključi RT DE iz svoje mreže emitovanja na osnovu neosnovanih i kontradiktornih izjava.„Smatramo da su postupci nemačkog regulatora nezakoniti i uvereni smo da će ova odluka biti preispitana na sudu. Gledaoci i dalje mogu da gledaju RT DE preko sajta https://de.rt.com/livetv/, Smart TV-a, kao i preko mobilne aplikacije ‘RT njuz’“, navodi se u saopštenju pres službe RT.Ministarstvo spoljnih poslova Rusije ranije je saopštilo da Nemačka čini sve kako bi onemogućila RT da emituje u Nemačkoj preko satelita. To je direktna prepreka radu novinara.\nrusija, nemačka, emitovanje, rt (medijska kuća „rusija danas“), rt dojč\n11:17 22.12.2021 (Osveženo: 12:21 22.12.2021)\n© Sputnik / Evgeniй Biяtov / Uđi u foto-galerijuLogo televizije RT\nNemački regulator za medije MABB primorao je evropskog satelitskog operatora „Eutelsat 9B“ da ukloni sa svoje platforme novi televizijski kanal na nemačkom jeziku RT DE koji emituje program iz studija u Moskvi.\nPotezi nemačkog medijskog regulatora su nezakoniti i krše Evropsku konvenciju o prekograničnoj televiziji, čije odredbe mora striktno da poštuje. Regulator je primorao „Eutelsat 9B“ da isključi RT DE iz svoje mreže emitovanja na osnovu neosnovanih i kontradiktornih izjava.\n„Smatramo da su postupci nemačkog regulatora nezakoniti i uvereni smo da će ova odluka biti preispitana na sudu. Gledaoci i dalje mogu da gledaju RT DE preko sajta https://de.rt.com/livetv/, Smart TV-a, kao i preko mobilne aplikacije ‘RT njuz’“, navodi se u saopštenju pres službe RT.\nMinistarstvo spoljnih poslova Rusije ranije je saopštilo da Nemačka čini sve kako bi onemogućila RT da emituje u Nemačkoj preko satelita. To je direktna prepreka radu novinara.\nNemačka pokrenula istragu protiv novog kanala televizije RT\n17 Decembar 2021, 22:45


Kinez i Rus na čelu Interpola - 11.11.2016, Sputnik Srbija\nPrvi put u istoriji Interpola na mesto potpredsednika te međunarodne organizacije izabran je Rus. Reč je o general-majoru policije Aleksandru Prokopčuku (55)... 11.11.2016, Sputnik Srbija\n17:16 11.11.2016 (Osveženo: 17:23 11.11.2016)\nIzbori za rukovodeća mesta u organizaciji održani su poslednjeg dana 85. zasedanja Generalne skupštine Interpola, koje je održano od 7. do 10. novembra u Indoneziji.\nZa predsednika Interpola izabran je zamenik ministra javne bezbednosti Kine Men Hunvej. On je na toj poziciji nasledio Francuskinju Mirej Balestrazi, koja je bila prva žena u istoriji koja je predsedavala međunarodnoj organizaciji za policijsku saradnju.\n„Građanin Ruske Federacije ne samo da je preuzeo funkciju potpredsednika u Evropi prvi put od ulaska Rusije u Interpol, već je izabran sa 127 glasova ’za‘ naspram svega 10 ’protiv‘ i osam uzdržanih“, rekao je jedan neimenovani član ruske delegacije u Indoneziji.\nObraćajući se učesnicima glasanja, Prokopčuk je izrazio nadu da će njegovo tridesetogodišnje iskustvo u policiji biti od koristi za Interpol. „U uslovima kada se svet stalno menja i kada se pojavljuju nove globalne pretnje, ja sam u potpunosti svestan toga koliko je važno da Interpol bude nekoliko koraka ispred (kriminalaca), i nameravam da učinim sve što je u mojoj moći da pomognem Interpolu da u potpunosti iskoristi svoje potencijale“, rekao je novoizabrani potpredsednik.\n7 Novembar 2016, 18:34\nTokom svoje karijere Prokopčuk se bavio borbom protiv privrednog kriminala, pranja novca i utaje poreza, što je prema njegovim rečima tesno povezano sa borbom protiv finansiranja terorizma, sajber-kriminala, falsifikovanja i korupcije.\nU samom Interpolu novoizabrani potpredsednik je bio uključen u aktivnosti brojnih radnih grupa i Evropskog komiteta te organizacije, a pre dve godine je bio izabran i za člana Izvršnog odbora. Takođe, učestvovao je u procesu unutrašnjih konsultacija sa predstavnicima zemalja-članica Interpola iz svih regiona planete.\n„Oni koji ga lično poznaju govore o njemu kao o profesionalcu, koji je veoma efikasno radio u svojoj oblasti i sjajno obavljao svoj posao u ruskom MUP-u. Istakao se u borbi protiv sajber i privrednog kriminala. To podrazumeva i sve finansijske mahinacije, koje često podrazumevaju i finansiranje terorizma i organizovanog kriminala“, kaže za Sputnjik ruski politikolog Vladimir Kirejev. Ruski eksperti ističu da izbor Prokopčuka govori o visokom nivou saradnje ruske policije sa kolegama iz inostranstva, ali i o visokoj poziciji Rusije u bezbednosnoj sferi u svetu.\n„Njegov izbor nije samo izbor samog Prokopčuka, već je time izabrana i Rusija. Kada se na mesto potpredsednika tako uticajne međunarodne organizacije postavi Rus, to je priznanje međunarodnog statusa Rusije. Interesantno je da je za lidera izabran predstavnik Kine, a za njegovog zamenika Rus. Ovo je veoma zanimljiva podudarnost, naročito ako se sagledaju sve promene koje se dešavaju u svetskoj međunarodnoj politici, posebno poslednjih dana“, dodaje Kirejev.\n12 Februar 2016, 18:50\nSa 190 zemalja-članica Interpol je druga najveća međunarodna organizacija u svetu, posle UN. Rad ove organizacije je usmeren na javnu sigurnost, terorizam, organizovani kriminal, ratne zločine, proizvodnju i prodaju narkotika, krijumčarenje oružja, trgovinu belim robljem, pranje novca, dečju pornografiju, privredni kriminal, sajber-kriminal, zločine protiv intelektualne svojine i korupciju.\nSovjetski Savez je postao član Interpola 27. septembra 1990. godine na 59. zasedanju Generalne skupštine. Prema poslednjim podacima, Interpol traga za više od 200.000 osumnjičenih.\nRusija je raspisala poternicu za oko 3.000 lica, a godišnje se po zahtevu RF u svetu uhapsi više od 100 kriminalaca. Međutim, ne isporučuju se svi oni Rusiji — to zavisi od zakonodavstva zemlje-članice u kojoj je osumnjičeni uhapšen i niza drugih faktora. Ruski eksperti, međutim, ukazuju na to da je Interpol do sada često „partnerima na Zapadu“ služio kao politički instrument, ali da imenovanje Kineza i Rusa na rukovodeće pozicije u ovoj međunarodnoj organizaciji govori o tome da će Interpol sada postati otvorenija i efikasnija organizacija.\n„Interpol će sada definitvno obavljati zadatke koji su u njegovoj nadležnosti — boriće se protiv međunarodnog kriminala, koji je pretnja celom čovečanstvu. I to je svakako pozitivan signal i pomak, koji govori o tome da će ta organizacija sada biti transparentnija i efikasnija“, zaključio je Kirejev.


Potrošili 14 miliona\nBEOGRAD (Beta)) - Tokom kampanje kandidata z predsednika Srbije Miroljuba Labusa prikupljeno je ukupno 14.152.971 dinara, od čega 82 odsto čine dobrovoljni prilozi građana, saopštio je portparol Labusovog izbornog štaba Bojan Zečević.\nOn je na konferenciji za novinare rekao da su 1.501.688 dinara ili 11 odsto dobrovoljnih priloga za kampanju Miroljuba Labusa izdvojila pravna lica.\nSredstva iz budžeta od 979.181 dinara čine sedam odsto od ukupno prikupljenog novca za kampanju, rekao je Zečević. Od navedene ukupno prikupljene sume, prema njegovim rečima, u kampanji je utrošeno 13.973.311 dinara, od čega je 65 odsto novca uplaćeno medijima, 12 procenata je utrošeno za reklamni materijal, a za istraživanja javnog mnjenja plaćeno je deset odsto ukupno utrošenog novca.\nPoreklo svi dobrovoljnih priloga je, prema Zečevićevim rečima, utvrđen i radi se, kako je rekao o "čistom novcu".\nIzborni štab Miroljuba Labusa formalno još nije zatvoren, ali juče je praktično prestao da radi, rekao je Zečević.\nZa organizovanje putovanja i mitinga Labusov izborni štab potrošio je 758.095 dinara, ili pet odsto sredstava, dok je za režijske troškove izdvojeno 1.085.875 dinara. Zečević je rekao da je najveći prilog građana iznosio 600.000 dinara, dok su ostali dobrovoljni prilozi manjeg iznosa.\nOn je dodao da u kampanji nisu utrošena sredstva od 179.659 dinara, i ona će, kako je još ranije najavljeno, biti poklonjena u dobrotvorne svrhe.\nLabusov izborni štab je tokom kampanje platio ukupno 4.181.847 dinara poreza. Zečević je naglasio da je od kampanje predsedničkog kandidata Miroljuba Labusa država Srbija zaradila 3.202.666 dinara, jer se taj iznos dobija kad se od ukupno plaćenog poreza oduzmu sredstva iz budžeta koje je za kampanju Labusa kao predsedničkog kandidata izdvojila Republička vlada.


Prezentacija Fonda za razvoj RS - Regionalna Privredna komora Južnobanatskog upravnog okruga\nOdržana 7. sednica Parlamenta privrednika\nDatum kreiranja ponedeljak, 29 oktobar 2018 07:55\nPrivredna komora Srbije - Regionalna privredna komora Južnobanatskog Upravnog okruga i Regionalna razvojna agencija Južni Banat su organizovali prezentaciju „Program Ministarstva privrede i Fonda za razvoj Republike Srbije“. Prezentacija je održana 25. oktobra 2018. godine u sali PKS-RPK Pančevo. Nakon toga je bila I prezentacija Komercijalne banke pošto se radilo o istoj ciljnoj grupi zainteresovanih.\nNajpre je sve prisutne pozdravio Direktor PKS-RPK Pančevo, Marko Ćulibrk koji je pozdravljajući prisutne privrednike pozvao sve, da pored toga što će imati prilike da čuju uslove ovog programa za subvencije iskoriste priliku, postave pitanja I daju sugestije o problemima sa kojima se susreću kod raznih poziva i konkursa, kako bi se to prilagođavalo potrebama privrednika.\nNajpre su prisutni privrednici upoznati da pravo da se prijave na Javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mala i srednja preduzeća i zadruge koji su registrovani u Agenciji za privredne registre najkasnije do 31.12.2015. godine, a koji dostave zvanične finansijske izveštaje za prethodne dve godine u kojima nije iskazan neto gubitak i koji ispunjavaju uslove iz Programa. Uslov koji se odnosi na dostavlјanje finansijskih izveštaja, ne primenjuje se na preduzetnike koji nemaju obavezu dostavlјanja tih izveštaja (preduzetnici koji vode prosto knjigovodstvo i preduzetnici koji paušalno plaćaju porez).\nSredstva se po ovom programu odobravaju za: kupovinu, izgradnju, rekonstrukciju i adaptaciju ili sanaciju poslovnog ili proizvodnog prostora, kupovinu opreme (nove ili polovne), trajna obrtna sredstva i nabavku softvera I drugih nematerijalnih ulaganja. Finansijska podrška je u vidu bespovratne pomoci od 20% investicionog ulaganja i 80% iz kredita Fonda za razvoj RS (kamatna stopa 1,5%-3% - u zavisnosti od sredstva obezbedenja). Javni poziv je otvoren dok se raspoloživa sredstva ne utroše, a najkasnije do 31.12.2018. godine.\nNakon toga je održana i kratka prezentacija Komercijalne banke, sa akcentom na saradnju ove banke sa Garancijski fondom Vojvodine, ali su predstavljene i ostale kreditne linije koe se odnose na privrednike.


Koliko IT kompanije zarađuju na kupcima novih uređaja | Kamatica\nPočetna > vest > Koliko IT kompanije zarađuju na kupcima novih uređaja\nKoliko IT kompanije zarađuju na kupcima novih uređaja\nTekst objavljen: 20.12.2013 10:45\nPojavom svakog novog uređaja osim o kvalitetu često se vodi polemika i o ceni, odnosno koliko košta izrada i koliku zaradu ima kompanija. Odmah posle premijere nekog gedžeta stručnjaci analiziraju koliko košta svaka njegova komponenta.\nTo se odnosi na cene uređaja bez softvera i bez “ruku”, ali je zanimljivo videti koliko kompanije zarade po prodatom komadu. U nekim slučajevima profit je zaista mali, ali proizvođači tu zarađuju od prodaje igara, aplikacija, servira i slično.\ntehnika IT kompanije it industrija uređaji


Pioniri FK Duel se pripremaju za meč sa Partizanom - KruševacGrad\nU balonu NV Duel u Kruševcu, tri selekcije pionira, jednog od najuspešnijih timova u Srbiji, pripremaju se za nedeljni susret sa beogradskim Partizanom. Trener Slobodan Filipović Rus ubeđen je da Kruševljani neće da se obrukaju\n– Radili smo kao da je u pitanju susret za bodove, a ne kontrolni i prijateljski duel. Siguran dam da će naše tri pionirske selekcije pokazati pravu formu i da će Partizan biti zadovoljan. Ovo su dobra deca, žele da uđu u sve fudbalske tajne i već su se dokazali na mnogim gostovanjima i brojnim takmičenjima – kaže Filipović.\nFK Duel je svojevremeno bio filijala kruševačkog superligaša Napretka. Zbog želje da više i brže napreduju, bili su na meti FK Partizan i pristali na dugoročnu saradnju sa crno- belima, a Napredak je formirao sopstvenu Školu fudbala.\nDuel iz Kruševca realno bolji od niškog Reala\n31.10.2021 0 497\n24.10.2021 0 241\n19.10.2021 0 367\n10.10.2021 0 798\n22. januara 2022., 05:53


Sjedinjene Države su uvele nove sankcije Rusiji i na popis onih koji su kažnjeni zbog ruskih postupaka u Ukrajini dodale saradnike ruskog milijardera i trgovca plinom, upravu krimske luke i nekadašnje ukrajinske dužnosnike.\nUred za nadzor stranih sredstava američkoga ministarstva finansija (OFAC) uveo je mjere protiv osam privatnih i pravnih osoba koje pružaju podršku Genadiju Timčenku, uticajnom trgovcu plinom koji je već pod sankcijama.\nMeta sankcija su i dvije pravne osobe koje sarađuju s Borisom Rotenbergom, ruskim poslovnim čovjekom i saradnikom predsjednika Vladimira Putina.\nMjerama je cilj prisiliti Rusiju da se pridržava obaveza na koje je pristala u Minsku i kojima je svrha zaustaviti sukob ukrajinskih snaga i proruskih separatista na istoku Ukrajine.\n"Ovi postupci naglašavaju našu odlučnost da održimo pritisak na Rusiju zbog kršenja međunarodnog prava i zbog poticanja sukoba na istoku Ukrajine", kaže se u saopćenju vršitelja dužnosti OFAC-a Johna Smitha.\nSjedinjene Države uvele su sankcije i četvorici ukrajinskih dužnosnika i njihovim bliskim saradnicima povezanima s nekadašnjim ukrajinskim predsjednikom Viktorom Janukovičem koji je lani svrgnut višemjesečnim uličnim protestima i zatim pobjegao u Rusiju.


Premijera domaćeg filma "Kad ljubav zakasni", 3. januara\nNaslovna » Izlasci » Film » Premijera domaćeg filma „Kad ljubav zakasni“, 3. januara\nAh Neša 2. januar 2014. Film Komentari su isključeni na Premijera domaćeg filma „Kad ljubav zakasni“, 3. januara\nDomaći film „Kad ljubav zakasni“ rađen je po motivima romana „Samac u braku“ Milice Jakovljević Mir-Jam. Scenario je napisala Milena Depolo, a reditelj je Ivan Stefanović.\nŽenidba uspešnog mladog advokata, najpoželjnijeg neženje malog grada, sa nepoznatom Beograđankom izaziva veliko interesovanje i razne komentare. Međutim, niko i ne sluti da se iza prividne slike idilične ljubavi i braćne sreće krije velika drama mladog para.\nU uzbudljivoj romantičnoj priči o potrazi za pravom ljubavi i onda kada se čini da je to nemoguće glavne uloge tumače Miloš Biković i Brankica Sebastijanović. Igraju i Dušanka Stojanović Glid, Nikola Ranđelović, Sunčica Milanović, Jovana Stojiljković, Jelisaveta Karadžić, Marijana Andrić, Uroš Jakovljević, Milena Vasić, Bojana Kovačević, Igor Pervić i drugi.\nFilm će premijerno biti prikazan i u Novom Sadu, 4. januara od 20.30 u Areni Cineplex, a od subote prikazivaće se u svim bioskopima. (danubeogradu.rs)\nTagovidomaći film drama dub film izlasci premijera sava centar vesti\nPrethodni Dom omladine Beograda: Raspust za dž\nSledeći Gun Club: Rambo Amadeus & Two Winnetous


Trendteks, poslije Biteksa, zakupio i Novoteks | Trebinje Live\nRAZVOJ TEKSTILNE INDUSTRIJE – Trendteks, poslije Biteksa, zakupio i Novoteks\nTREBINJELIVE 01. 06. 2016. - 11:28h\nMinistar industrije, energetike i rudarstva Republike Srpske Petar Đokić i direktor preduzeća „Trend-teks“ Bileća Senka Starčević potpisali su danas u Banjaluci ugovor između Vlade Srpske i tog preduzeća o zakupu prostora trebinjskog „Novoteksa“, čime će biti obezbijeđen siguran razvoj tekstilne industrije u Hercegovini.\nUgovor o zakupu pogona u Bileći potpisale su vršilac dužnosti direktora preduzeća „Biteks“ Persa Klimenta i direktor preduzeća „Trend-teks“ Senka Starčević.\n„U ovom trenutku `Trend-teks` u bivšem pogonu `Novoteksa` zapošljava 153 radnika i spreman je da nastavi sa daljim ulaganjima koja će omogućiti brži razvoj i dugoročno novo zapošljavanje više desetina novih radnika“, naveo je Đokić, napominjući da je riječ o partneru koji cijelu svoju proizvodnju plasira na tržište NJemačke, Švedske, Danske, Francuske i Poljske.\nOn je naglasio da je resorno ministarstvo sa ciljem prevazilaženja situacije u privrednom društvu „Biteks“ iz Bileće i pronalaženja partnera koji je spreman da obezbijedi uposlenost kapaciteta razgovaralo sa više potencijalnih partnera u proteklom periodu.\n„Sa ciljem očuvanja proizvodnje i radnih mjesta, krenuli smo u razgovore sa rukovodstvom preduzeća `Trend-teks`, koje je pokazalo najozbiljnije namjere i uputilo nam zvanično pismo namjera za zakup poslovnog prostora `Biteksa` u maju ove godine“, rekao je Đokić.\nĐokić je istakao da su namjere „Trend-teksa“ pretočene u ugovor koji su danas potpisali direktori preduzeća „Biteks“ i „Trend-teks“.\n„Ugovor o zakupu poslovnog prostora `Biteksa` zaključen je na pet godina, sa mogućnošću njegovog produženja, uz obavezu `Trend-teksa` da zaposli 135 radnika po zaključenju ugovora, a nakon toga i dodatnih najmanje 65 radnika do kraja treće godine zakupa“, rekao je Đokić.\nOn je podsjetio da će dinamika zapošljavanja novih radnika zavisiti od poslovnih planova „Trend-teksa“, ali i obezbjeđenja dovoljnog broja kvalifikovanih radnika na tržištu rada u hercegovačkim opštinama.\n„Namjere preduzeća `Trend-teks` za podizanje efikasnosti postojeće proizvodnje i proširenje proizvodnih kapaciteta u Republici Srpskoj su velika šansa i potencijal za razvoj tekstilne industrije ne samo u Trebinju i Bileći, već i na prostoru Hercegovine i Republike Srpske u cjelini“, zaključio je Đokić.\nUgovor o zakupu dijela nepokretne i pokretne imovine ranijeg privrednog društva Industrija konfekcije „Novoteks“ Trebinje između Republike Srpske i preduzeća „Trend-teks“ Bileća, potpisali su ministar Đokić, u ime Vlade Srpske, i direktor preduzeća „Trend-teks“ Bileća Senka Starčević.\nTAGOVI: Novoteks Privreda\nPOGLEDAJTE VIDEO – Radnice završile na ulici, a BAHATA direktorica napala novinare\nĐOKIĆ U TREBINJU – Posjetio pogone „Trendteksa“ na Tini\nPOTPISAN KUPOPRODAJNI UGOVOR – Vlada Srpske preuzela Novoteks\nSNSD PODSJEĆA VUČUREVIĆA – Novoteks je privatizovala Vlada Mladena Ivanića i odvela ga u propast!\nPRIHVAĆENA PONUDA VLADE RS – Oko milion maraka za radnice Novoteksa


VIJEĆE MINISTARA BiH, USVOJILO ODGOVORE EU O JAVNIM NABAVKAMA I OKOLIŠU - Jedinstvena Bosna i Hercegovina\nVIJEĆE MINISTARA BiH, USVOJILO ODGOVORE EU O JAVNIM NABAVKAMA I OKOLIŠU\nVijeće ministara usvojilo odgovore EU o javnim nabavkama i okolišu\nB. A. 29.10.2012.\nSARAJEVO - Vijeće ministara BiH danas je na sjednici u Sarajevu, kojoj je prisustvovao zamjenik šefa Delegacije Evropske unije u BiH Renzo Daviddi, usvojilo odgovore na Listu pitanja Evropske unije (EU) za poglavlja 5 i 7 acquisa - Javne nabavke i Okoliš, koje će Direkcija za evropske integracije dostaviti Evropskoj komisiji do 31. oktobra ove godine, postavljen kao rok za dostavu odgovora u Mapi puta za proces pridruživanja BiH Evropskoj uniji.\nPripremljeni odgovori na više od 390 stranica daju jasnu i konkretnu sliku stanja u oblastima javnih nabavki i okoliša i rezultat su zajedničkog rada državnih, entitetskih i kantonalnih institucija nadležnih za ove oblasti, saopćeno je iz VMBiH.\nPredstavnici izvršne vlasti u BiH i politički lideri preuzeli su Mapu puta 27. juna 2012. godine u Bruxellesu na sastanku o otvaranju dijaloga o procesu pristupanja EU, koji je organizirao povjerenik za proširenje i evropsku susjedsku politiku Štefan Füle.\nIspunjavanje obaveza i ključnih prioriteta iz Mape puta u zacrtanim rokovima omogućit će stupanje na snagu Sporazuma o stabilizaciji i pridruživanju te podnošenje kredibilne aplikacije za članstvo u EU.\nVijeće ministara BiH, na prijedlog Agencije za sigurnost hrane BiH, donijelo je set pravilnika iz tzv. "higijenskog paketa" s ciljem ispunjavanja obaveze o harmonizaciji bh. propisa sa zakonodavstvom Evropske unije (EU) u ovoj oblasti.\nRiječ je o Pravilniku o formulama za dojenčad i formulama nakon dojenja, Pravilniku o sastavu i označavanju hrane pogodne za osobe netolerantna na gluten, Pravilniku o higijeni hrane i Pravilniku o službenim kontrolama koje se provode radi verificiranja postupanja u skladu s odredbama propisa o hrani i hrani za životinje te propisa o zdravlju i dobrobiti životinja.\nDonošenje i provedba ovih pravilnika u BiH omogućit će nesmetano funkcioniranje proizvodnje domaće hrane, kao i hrane za životinje te izvoz domaće proizvodnje.\nPravilnici iz oblasti higijene hrane i službenih kontrola, tzv. "higijenski paket" predstavljaju ključno horizontalno zakonodavstvo sigurnosti hrane u Evropskoj uniji.\nNa prijedlog Ministarstva vanjske trgovine i ekonomskih odnosa, Vijeće ministara BiH s ciljem zaštite zdravlja potrošača donijelo je Pravilnik o organizaciji službenih kontrola proizvoda životinjskog podrijetla namijenjenih ishrani ljudi i Pravilnik o higijeni hrane životinjskog podrijetla.\nDonošenjem ovih pravilnika vrši se izjednačavanje pravila organizacije službenih kontrola proizvoda životinjskog porijekla u BiH, kao i posebnih pravila o higijeni hrane životinjskog podrijetla kojih se moraju pridržavati subjekti u poslovanju s hranom s odgovarajućim propisima Evropske unije.\nNa ovaj način stvara se pravna osnova za izvoz proizvoda životinjskog podrijetla iz BiH u zemlje Evropske unije. Odredbe ovih pravilnika provodit će Ured za veterinarstvo BiH te nadležna entitetska i tijela Brčko Distrikta BiH.\nVijeće ministara BiH zadužilo je Ministarstvo vanjske trgovine i ekonomskih odnosa da formira interresornu radnu grupu koja će izraditi nove prijedloge zakona o hrani, veterinarstvu te poljoprivredi, prehrani i ruralnom razvoju s ciljem njihova usklađivanja u pogledu koordinacije nadležnosti i novousvojenih pravilnika koji su usklađeni s odgovarajućim direktivama EU-a.\nTakođer, zaduženi su Agencija za sigurnost hrane, Ured za veterinarstvo i Ured za zaštitu zdravlja bilja da pripreme i Vijeću ministara BiH dostave na usvajanje pravilnik o mikrobiološkim kriterijima.\nVijeće ministara BiH, na prijedlog Ministarstva vanjske trgovine i ekonomskih odnosa, razmotrilo je rang-listu uspješnih kandidata za izbor tri člana Vijeća za državnu pomoć te za članove Vijeća imenovalo najuspješnije kandidate Samira Sabljicu, Ljiljanu Miličević i Milu Gadžić.\nImenovanjem Vijeća za državnu pomoć omogućit će se dosljedna primjena Zakona o državnoj pomoći u cijeloj BiH, kojim se uspostavlja bolja koordinacija u usmjeravanju javnih sredstava u razvojne projekte s fokusom na poticaj privredi u pravcu unapređenja konkurentnosti BiH i ravnomjernog razvoja svih krajeva zemlje.\nVijeće ministara BiH zadužilo je Ministarstvo vanjske trgovine i ekonomskih odnosa da u roku od sedam dana organizira održavanje konstituirajuće sjednica Vijeća za državnu pomoć.\nZaključeno je da će Vijeće ministara BiH prilikom budućih imenovanja voditi računa o potrebi da i predstavnici "ostalih" mogu biti imenovani na određene dužnosti.\nUsvojena je Informacija o započetim aktivnostima Tima za izradu dokumenta koordinacijskog mehanizma u procesu evropskih integracija, s predloženim načelima za uspostavljanje efikasnog mehanizma koordinacije o pitanjima evropskih integracija.\nZadužena je Direkcija za evropske integracije da o poduzetim aktivnostima na definiranju efikasnog mehanizma koordinacije o pitanjima procesa evropskih integracija upozna nadležne izvršne i zakonodavne institucije (vlade entiteta i Brčko Distrikta BiH, vlade kantona, parlamentarna komisija nadležna za pitanja evropskih integracija i Predsjedništvo BiH).\nMinistarstvo vanjskih poslova zaduženo je da u saradnji s Direkcijom za evropske integracije za sljedeću sjednicu Vijeća ministara pripremi informaciju o problematici koja se odnosi na režim prolaska kroz Neum i pristup Luci Ploče, a imajući u vidu određene nejasnoće prilikom razgovora s predstavnicima Evropske komisije.\nNa prvom sastanku Tima za izradu dokumenta koordinacijskog mehanizma u procesu evropskih integracija, održanom 24. oktobra, dogovorena su načela na kojima će se zasnivati budući mehanizam koordinacije o pitanjima evropskih integracija.\nOsnovna načela polaze od uvažavanja ustavnih nadležnosti i zakonskih rješenja, uvažavanja obaveza koje proističu iz procesa evropskih integracija, identificiranja postojećih elemenata sistema koordinacije procesa evropskih integracija, analize slabosti, te potreba nadogradnje i poboljšanja, funkcionalnosti i inkluzivnosti svih nivoa vlasti, uvažavanja potreba tehničke i političke koordinacije.\nTakođer, sudionici sastanka su dogovorili da će izrada i uspostavljanje mehanizma koordinacije predstavljati rezultat rada domaćih institucija, kao i da će se predloženi mehanizam koordinacije nadograđivati prema potrebama i zahtjevima procesa evropskih integracija.\nTim za izradu dokumenta koordinacijskog mehanizma u procesu evropskih integracija imenovan je na 23. sjednici Vijeća ministara od 16. oktobra ove godine s ciljem provođenja bh. obaveza preuzetih tokom dijaloga na visokom nivou u procesu pristupanja, održanog 27. juna ove godine u Bruxellesu.


1. decembar 2021. Stefanu Krkobabiću uručena Povelja za najinkluzivniju inicijativu godine\nKrkobabić je oktobra ove godine predložio Narodnoj skupštini da osobe sa invaliditetom budu zastupljenije u parlamentu, odnosno da među budućih 250 poslanika bude 30 osoba sa invaliditetom. Direktor Centra za razvoj Beograda Vladimir Jestrović izjavio je da nije bilo sumnje kome će povelja pripasti ove godine, s obzirom na ozbiljnost predloga i institucije kojoj je predočen.\nGospodin Krkobabić nije učinio politički, već human i savestan potez predloživši da osobe sa invaliditetom, shodno procentualnom učešću u ukupnoj populaciji, budu srazmerno zastupljene u nacionalnom parlamentu. Time je pokazao da politika zaštite najugroženijih kategorija stanovništva, kao temelj delovanja političke partije kojoj pripada, nije tek puka proklamacija, već nešto što se realizuje i u praksi, izjavio je Jestrović. Stefan Krkobabić se zahvalio Centru za razvoj Beograda.\nOva povelja je velika privilegija, ali i podstrek i obaveza da dam sve od sebe da u političkom i društvenom prostoru Srbije zastupam interese najranjivijih, a ujedno i najtiših društvenih grupa. Između bezličnog kapitalizma koga zanima samo profit i društva socijalne pravde sa ljudskim likom uvek ću, i kao čovek i kao funkcioner PUPS, birati ovo drugo, izjavio je Krkobabić.


Radio Tivat | NVO Mladi Romi – Konkurs za 13 terenskih saradnika\n17 јун NVO Mladi Romi – Konkurs za 13 terenskih saradnika\nPosted at 12:22h in NVO\tby\tDragan Popadic\nNVO Mladi Romi raspisala je konkurs kojim će biti angažovano 13 terenskih saradnika na teritoriji Crne Gore u cilju pružanja pomoći djeci i porodicama iz romske i egipćanske zajednice pri upisu u obrazovne ustanove (predškolsko, osnovnoškolsko i srednje obrazovanje).\nTerenski saradnici će biti angažovani u opštinama: Podgorica, Nikšić, Berane, Herceg Novi, Ulcinj, Bar, Budva, Tivat, Kotor i Bijelo Polje, a njihov zadatak će biti da obiđu porodice i pomognu pri upisu djece u neki od navedenih nivoa obrazovanja. Shodno preporukama Ministarstva prosvjete da se upisi za narednu školsku godinu obavljaju elektronskim putem, terenski saradnici će tom prilikom pružiti svu neophodnu pomoć RE porodicama u ovom procesu. Ovo je od posebnog značaja za RE zajednicu jer naši podaci govore da iako je procedura upisa jednostavna, upis djeteta zahtijeva pristup internetu, postojanje uređaja, postojanje mejla, što nije slučaj kod svih porodica RE zajednice. Posebno važno je što će obilaskom porodica biti ustanovljen tačan broj djece za upis u vrtiće.\nOva aktivnost dio je projekta Novi početak za 500 RE učenika čiji je cilj povećanje pristupa obrazovanju RE zajednice u Crnoj Gori, kao i obezbjeđivanje prelaska sa jednog nivoa obrazovanja na drugi. U sklopu ovog projekta biće organizovani i tutorski časovi za 40 učenika osnovne i srednje škole koji nijesu sa svim pozitivnim ocjenama završili razred, a takođe i obezbjeđivanje školskog materijala za 200 novoupisanih prvaka pred početak školske godine. Projekat Novi početak za 500 RE učenika je podržao Romski obrazovni fond.\nUkupna vrijednost projekta je 12.890 eura.\nNVO Mladi Romi već 15 godina aktivno radi na području inkluzije romske i egipćanske populacije u Crnoj Gori. Trenutno sprovodimo dva mentorska programa vezano za obrazovanje učenika pripadnika RE populacije, u kojem su ciljne grupne 130 učenika osmih i devetih razreda, kao i 115 učenika koji pohađaju srednje škole na teritoriji Crne Gore. U okviru navedenih programa angažovano je 79 profesora/mentora. Podrška u obrazovanju RE djece predstavlja visok prioritet u našoj organizaciji, a posebno nam predstavlja zadovoljstvo što u tome imamo podršku Ministarstva prosvjete, Romskog obrazovnog fonda, Evropske komisije, Američke ambasade i ostalih – kaže se u saopštenju NVO „Mladi Romi“


Učestvujte u raspravi o budžetu opštine Novo Sarajevo – SARAJEVO.co.ba\nObjavljeno 11. 11. 2014 24. 11. 2014 od sarajevo.co.ba\nUčestvujte u raspravi o budžetu opštine Novo Sarajevo\nOd ponedjeljka 10. novembra 2014. godine zborovi građana će raspravljati o Nacrtu Budžeta Općine Novo Sarajevo za 2015. godinu. Rasprava će trajati od 1. do 30. novembra 2014. godine.\nOpćinsko vijeće Novo Sarajevo na 21. sjednici, održanoj 30. oktobra ove godine, donijelo je zaključak kojim se Nacrt budžeta Općine Novo Sarajevo za 2015. godinu upućuje na Javnu raspravu koja će trajati od 1. do 30. novembra 2014. godine.\nZborovi građana će biti održani prema sljedećem rasporedu:\nPonedjeljak, 10. novembar 2014. godine od 18 sati:\n1. MZ GORNJI KOVAČIĆI i VRACA (prostorije MZ VRACA, Derviša Numića 70)\n2. MZ POFALIĆI I (prostorije MZ POFALIĆI I, Humska 18)\n3. MZ HRASNO BRDO (prostorije MZ HRASNO, Azize Šaćirbegović 122)\n4. MZ KVADRANT i ČENGIĆ VILA II (prostorije MZ ČENGIĆ VILA II, Džemala Bijedića 63)\nUtorak, 11. novembar 2014. godine od 18 sati:\n1. MZ TRG HEROJA i HRASNO (prostorije OŠ HRASNO)\n2. MZ ŽELJEZNIČKA (prostorije MZ ŽELJEZNIČKA, Zmaja od Bosne 40)\n3. MZ GRBAVICA I i GRBAVICA II (prostorije MZ GRBAVICA I, Hamdije Čemerlića 49)\n4. MZ KOVAČIĆI (prostorije MZ KOVAČIĆI, Emerika Bluma 5)\nSrijeda, 12. novembra 2014. godine od 18 sati:\n1. MZ ČENGIĆ VILA I (prostorije MZ ČENGIĆ VILA I, Nedima Filipovića 3)\n2. MZ VELEŠIĆI i GORNJI VELEŠIĆI (prostorije MZ VELEŠIĆI, Muhameda ef. Pandže bb)\n3. MZ POFALIĆI II (prostorije MZ POFALIĆI II, Humska 630)\n4. MZ MALTA i DOLAC (prostorije MZ MALTA, Envera Šehovića 9)\nNacrt Budžeta Općine Novo Sarajevo za 2015. godinu objavljen je u dnevnim novinama OSLOBOĐENJE i DNEVNI AVAZ u subotu, 01. novembra 2014. godine, a svi zainteresovani ovaj dokument mogu pogledati i na internetskoj stranici Općine Novo Sarajevo novosarajevo.ba.\nPrimjedbe, prijedlozi, mišljenja i sugestije na Nacrt Budžeta Općine Novo Sarajevo za 2015. godinu mogu se dostaviti Općinskom načelniku putem Službe za privredu i finansije do 01. decembra 2014. godine putem zborova građana u mjesnim zajednicama, poštom ili lično na adresu Zmaja od Bosne broj 55, te na e-mail adresu budzet@novosarajevo.ba.\nObjavljeno u Sarajevske novostiOznačeno budžet,novac,Novo Sarajevo (opština)\nNazad Nove nadstrešnice na autobuskim stajalištima u Hadžićima\nNaprijed Kriterion: S pričom u lišće i vjetar


Hoće li biti bloka srpskih stranaka u Sarajevu? - NOVI GLAS\nHoće li biti bloka srpskih stranaka u Sarajevu?\n– Smatrali smo da svima nama Srpska mora biti ispred bilo kakvih drugih interesa, pogotovo stranačkih. To smo govorili i poslije ubjedljive pobjede, ali nije baš da smo naišli na sagovornike među liderima opozicije. Naravno da je u opoziciji bilo onih koji smatraju da se mora sarađivati, da Srpska mora da bude prioritet broj jedan, ali među rukovodstvima opozicionih partija takav stav, nažalost, nije prevladao – kaže Kovačević.\nSnijeg uništio krov buduće industrijske hale\nKakvo je stanje u jedinom ženskom zatvoru u Republici Srpskoj?


Orbanov Fides napustio Evropsku narodnu partiju u EP\nSvet Autor:Nikola Radišić03. mar. 202113:15 > 16:4716 komentara\nVladajuća stranka Mađarske - Fides povukla se iz poslaničke grupe konzervativne Evropske narodne partije (EPP) u Evropskom parlamentu, posle višegodišnjeg sporenja o vladavini zakona i primene evropskih vrednosti u Mađarskoj. Fides se na takav korak odlučio nakon izmena internih pravilnika te grupe, koje smatraju "onemogućavanjem rada" svojih poslanika. U EPP-u kratko odgovaraju da je pokrenuta procedura o isključenju te mađarske stranke uz članstva.\nDve godine od suspenzije, nije presekao Manfred Veber, već Viktor Orban – 12 poslanika njegove stranke Fides u Evropskom parlamentu napustilo je Evropsku narodnu partiju.\nU pismu predsedniku EPP Veberu naveli su da izmene pravilnika dovode do „ograničavanja prava demokraski izabranih poslanika Fidesa“.\n“Smatramo da se mora poštovati demokratska odluka skoro dva miliona glasača koji su podržali Fides na poslednjim evropskim izborima i stoga prava njihovih predstavnika ni na koji način ne mogu biti ograničena ili uskraćena. Verujemo da je rešavanje političkih razlika administrativnim merama – nedemokratsko i nedostojno Evropske narodne partije“, navodi se u pismu.\nI dok Viktor Orban optužuje EPP da su povukli „neprijateljski potez protiv Fidesa i Fidesovih glasača”, podrška stiže iz drugih grupa. Liberali pozdravljaju odluku i navode da toksičnom populizmu Fidesa nije mesto u evropskoj politici, dok su socijaldemokrate optužile EPP da su sedeli i nemo posmatrali kako „Orbanova nedemokratska vlada iznova ugrožava slobode evropskih građana“, umesto da ga odmah isključe iz grupe.\n„Propuštanjem da deluje, EPP grupa je dozvolila drugima da kopiraju Orbana i vidimo da se njegove politike sada šire u drugim državama članicama. Uz zabrinjavajući razvoj događaja i u Sloveniji i u Bugarskoj, iskreno se nadam da više neće ponoviti istu grešku“, navela je Irače Garcija, predsednica socjalidemorkata u Evropskom parlamentu.\nStranka Fides napustila je EPP jer je prihvaćena izmena poslovnika koja omogućava da čitave stranke budu isključene iz te grupe, a ne samo poslanici pojedinačno. Izmene su na sastanku EPP-a podržane ogromnom većionom, imajući baš Fides na umu. Ta desničarska stranka, koja vlada mađarskom punih 11 godina, od 2019. godine je pod suspenzijom EPP-a zbog sve intenzivnijeg nazadovanja u vladavini prava i poštovanju ljudskih prava.\nMađarska pod Orbanom je prošle godine u izveštaju Freedom House-a dospela na listu delimično slobodnih država, na kojoj se zadržala i ove godine.


Indijci preuzimaju PKC, smederevski ogranak čeka odluku – Semendria\n06. februar 2017. PRIVREDA – Izvor: Politika – Grupa „Moterson Sumi”, vodeći indijski proizvođač delova za auto-industriju, ponudila je 609 miliona dolara za kupovinu udela i upravljačkih prava u finskoj kompaniji PKC. Indijci nude 23,55 evra po akciji, a kako se, posle sastanka menadžmenta ovih kompanija navodi na sajtu PKC-a, odbor direktora te firme jednoglasno je odlučio da akcionarima predloži da ponudu prihvate.\nFinska kompanija tri godine posluje i u Slobodnoj zoni Smederevo, gde je otvorila jedan od ogranaka. Proizvodnja je smeštena u halu od 20.000 kvadrata koju je izgradila lokalna samouprava iz kredita. Pod hipoteku je stavljena upravo hala u kojoj radi PKC. Fincima je prostor predat po sistemu\n„ključ u ruke”, a grad je investirao i u kompletnu infrastrukturu po meri zakupca uključujući i prilazne puteve. Radovi su zvanično koštali 627,5 miliona dinara, u vreme gradnje oko sedam miliona evra, ali u ovu sumu nisu zaračunati troškovi kredita. PKC plaća zakupninu od 3,20 evra bez PDV-a i dažbine, ali ne i naknade za korišćenje građevinskog zemljišta i ostalih taksi i poreza na halu, poput poreza na imovinu, ali i osiguranja hale, što ide na teret grada.\n« Tribina “Zbog čega nam je Tesla danas potreban i važan?”\nDirektor Vodovoda podneo ostavku »


Sanja Vujović (Ex Damnjanović) završila karijeru! – Balkan-Handball.com\nHome / Ženski rukomet / Sanja Vujović (Ex Damnjanović) završila karijeru!\nPoslednja izmena: 07/10/2020\nJedna od najboljih srpskih rukometašica u 21. veku, Sanja Vujović (Ex Damnjanović) odlučila je da okonča rukometnu karijeru, u svojoj 33. godini. Razlog za takvu odluku je najlepši mogući, pošto će drugi put postati majka.\nSanja je 2018. stupila u brak sa crnogorski reprezentativcem Stevanom Vujovićem sa kojim ima sina Viktora, koji igra za Motor iz Zaporožja. Kako je pojasnila u izjavi za „Sportski Žurnal“, odluku je donela u dogovoru sa suprugom, kako bi se posvetila porodici.\n– Prošle sezone sam igrala u Budućnosti, a suprug Stevan je bio u Zaporožju i jako teško nam je pala ta odvojenost, pre svega zbog sina Viktora. Onda smo se Stevan i ja dogovorili, ako bude produžio ugovor u Motoru, da radimo na proširenju porodice, a ako napusti klub, da zajedno probamo da nađemo neki angažman. On je ostao u Zaporožju, a ja sam ubrzo ostala u drugom stanju i odluka je bila jasna – rekla je Sanja Vujović.\nSrpkinja je sa reprezentacijom osvojila srebro na Svetskom prvenstvu u Brazilu, dva puta je birana u idealnu postavu velikih takmičenja, a tokom karijere je osvojila čak 13 klupskih trofeja.\n← Prethodni članak Kristina Neagu pozitivna na korona virus\nNaredni članak → Pet ženskih timova se povuklo iz evropskih takmičenja\nPONOVO NA TERENU, Sanja Vujović na startu priprema Budućnosti: Primarni cilj je Final4\nJASNE AMBICIJE: Sanja Damnjanović u Vardaru


A. J. 4. jula 2019. 16:08\nSveštenik Bojan Glišić uhapšen je u Višegradu u policijskoj akciji „Lotika“, zbog sumnje da se bavio krijumčarenjem oružja i eksplozivnih materija.\nPortparolka MUP Republike Srpske Mirna Miljanović izjavila je da je akcija „Lotika“ usmerena na razbijanje kriminalne grupe koja se bavila nedozvoljenom proizvodnjom i prometom minsko-eksplozivnih sredstava, kao i vatrenog oružja, prenosi portal Srpska info.\nOna je dodala da su u okviru ove akcije pretresene tri lokacije, dve u Rogatici i jedna u Višegradu.\n„Tom prilikom pronađeno je i oduzeto oko dva kilograma različitog eksploziva, više komada inicijalnih kapisli, jedna mina rasprskavajućeg usmerenog delovanja (MRUD), više komada municije različitog kalibra i više SIM kartica i mobilnih telefona“, navela je Miljanović.\nOna je rekla da se Glišić i dalje nalazi na kriminalističkoj obradi i da će tokom dana biti sproveden u tužilaštvo u Višegradu.\nOperativnu akciju kodnog naziva „Lotika“ realizovali su policijski službenici Uprave za organizovani i teški kriminalitet MUP Republike Srpske na području Rogatice i Višegrada, pod nadzorom Okružnog javnog tužilaštva Istočno Sarajevo.


Kim učvršćuje pozicije — kreće stopama svog oca i dede - Sputnjik Srbija\n21:35 11.01.2021 (osveženo 15:46 12.01.2021) Preuzmite kraći link\nKima je na mesto generalnog sekretara Radničke partije izabrao osmi Kongres ove partije, koja više od pola veka čvrstom rukom vlada severnim delom Korejskog poluostrva, a novinar Borislav Korkodelović, dobar poznavalac prilika na Dalekom istoku, odluku Kongresa tumači kao „povratak tradiciji“ — istu funkciju obavljali su i njegov otac Kim Džong Il i deda Kim Il Sung.\n„Severnokorejsko tumačenje je da partija treba dalje da ojača svoju poziciju kao vodeća snaga u društvu i očigledno je da će Kim nastojati da stabilizuje svoju poziciju, koja je i inače jaka“, kaže on.\nKim i Bajden — obojica sa problemima kod kuće\nNa novu funkciju Kim je izabran šestog dana Kongresa, 10. januara. U saopštenju se kaže da je Kim „sjajno realizovao istorijsku misiju dovršenja nuklearnog programa.\nKim je već držao funkciju predsedavajućeg Radničke partije Koreje, na koju je bio izabran na prethodnom kongresu 2016; međutim, svi analitičari, i oni na Zapadu, i oni na Istoku slažu se da funkcija generalnog sekretara ima značajnu simboličku moć — severnokorejski politički sistem obilovao je i obiluje funkcijama predsedavajućih, predsednika i potpredsednika na raznim nivoima — generalni sekretar partije je samo jedan.\nKongres je kao „prioritetnog neprijatelja“ označio zvanični Vašington i najavio je „tvrd odgovor“ na svaku pretnju silom sa te strane.\n„U tom smislu ocenjeno je da bilo ko da dođe u Belu kuću, neprijateljski stav prema Severnoj Koreji se neće menjati, uprkos njenim nastojanjima tokom tri samita između Kim Džong Una i Donalda Trampa“, navodi Korkodelović i podseća da se, uprkos dobroj volji Pjongjanga, treći samit u Hanoju završio velikim neuspehom, zbog toga što je, kako se kasnije ispostavilo, američki predsednik bio miniran od svojih najbližih saradnika, najpre bivšeg savetnika za nacionalnu bezbednost Džona Boltona.\nSada, kada vlast u Vašingtonu preuzima Džozef Bajden, očekuje se da će on, zabavljen problemima kod kuće, morati po strani da ostavi odnose sa Severnom Korejom. Bajden je tokom kampanje najavljivao da je spreman da se sretne sa severnokorejskim liderom, ali je od Pjongjanga tražio posebne uslove i ustupke.\nSa druge strane i Kim Džong Un ima obilje problema kod kuće, podseća Korkodelović.\n„On je proteklih pet godina opisao kao najteži period kroz koji je prošla Severna Koreja. Koliko ove godine, imali su niz tajfuna. Zatim, zbog epidemije virusa korona, njihova granica prema Kini, koja im je najvažniji privredni partner, zatvorena je i konačno, na snazi su i bolne globalne sankcije. U takvim uslovima, očekuje se da neće biti većeg pomaka, barem u prvo vreme, između Severne Koreje i SAD. Zbog toga Severna Koreja i Kim Džong Un svu nadu polažu u razvoj vojne industrije, naoružavanje armije i razvoj nuklearnog oružja“, konstatuje Korkodelović.\nSestra se sprema za nove uloge\nJedno od iznenađenja sa Kongresa je izostanak imena Kimove sestre Kim Jo Džong sa liste članova Politbiroa, najvažnijeg kolektivnog organa partije. Ona je i dalje članica Centralnog komiteta, a kao lični sekretar svoga brata bila je veoma uticajna i služila je kao oficir za vezu tokom samita sa Trampom i južnokorejskim predsednikom Mun Džae Inom.\nJang Mu Jin, profesor na Univerzitetu za severnokorejske studije u Seulu, smatra da je Kim Jo Džong izostala sa liste članova Politbiroa jer njen brat ima druge planove — želi da je zaštiti od eventualnih političkih šteta i otvori joj put za neku novu ulogu.\n„Kim Jo Džong igrala je ulogu negativca na unutrašnjem i spoljnopolitičkom planu. Mislim da je izuzeće akcija kojom se ona štiti. Iako je isključena iz Politbiroa, mislim da će i dalje igrati ključnu ulogu, povezujući birokrate i vrhovnog vođu. Ona može da preuzme ulogu u sledećem krugu, jer još uvek nema sekretara za odnose sa Južnom Korejom“, rekao je Jang za japansku agenciju „Nikei“.


ALBANCI DALI SVOJE PRIJEDLOGE: Preševska dolina u dijalogu o Kosovu - GlobalCir\nAlbanski predstavnici iz tri opštine na jugu Srbije već su dali svoj prijedlog za rješavanje kosovskog pitanja i to kroz zahtjeve za boljim statusom albanske nacionalne manjine, koje su prije nekoliko godina uputili Vladi Srbije, kaže za Radio Slobodna Evropa predsjednik opštine Bujanovac Šaip Kamberi, odgovarajući na pitanje da li će se Albanci u Srbiji uključiti u dijalog o Kosovu koji je otvorio predsjednik Srbije Aleksandar Vučić, piše RSE.\n“Normalizacija odnosa sa Kosovom i uopšte odnosi Srbije i Kosova bi trebalo da prolaze kroz Preševsku dolinu”, rekao je Kamberi, prvi čovjek jedne od tri opštine na jugu Srbije u kojoj pretežno žive pripadnici albanske nacionalne manjine.\nAlbanski zvaničnici iz Preševske doline još uvijek nisu javno saopštili hoće li učestvovati u dijalogu o Kosovu na koji je na početku svog petogodišnjeg mandata pozvao predsjednik Aleksandar Vučić. Međutim, prema Kamberijevim riječima, albanski predstavnici sa juga Srbije uključili su se u dijalog o Kosovu još 2013. godine, kada su Vladi predali “Plan sedam tačaka”, o mjerama za afirmaciju Albanaca iz Preševske doline.\nDrugačiji odnos Beograda prema Albancima na jugu Srbije može biti dobar podstrek da se riješe problemi Srba na Kosovu, dodaje predsjednik bujanovačke opštine. “Odnos države prema Albancima koji žive na ovom prostoru je najbolja pomoć koju Srbija može da pruži Srbima na Kosovu. To je bitno i za stabilnost našeg regiona, ali i za stabilnost albansko-srpskih odnosa u budućnosti”, kaže Kamberi.\nPredsjednik Koordinacionog tela za Preševo, Bujanovac i Medveđu Zoran Stanković kaže da se dijalog između Prištine i Beograda odvija nezavisno i dodaje da se pitanje vođenja lokalne samouprave na jugu Srbije ne može se posmatrati u kontekstu briselskih pregovora.\n“Ne postoji nikakva paralela između rješavanja problema Srba na Kosovu i Metohiji i rješavanja funkcionisanja lokalne samouprave u tri opštine na jugu Srbije – Preševu, Bujanovcu i Medveđi, jer je sve to definisano zakonom i država Srbija u granicama svojih mogućnosti i sposobnosti čini sve da se zahtjevi čelnika ove tri opštine rješavaju”, objašnjava Stanković u izjavi za Radio Slobodna Evropa.\nMeđu sedam zahtjeva upućenih Vladi Srbije, na koje se poziva Šaip Kamberi su integracija Albanaca na jugu Srbije u državne institucije, nostrifikacija diploma sa Kosova i veći broj udžbenika na albanskom jeziku. Plan se odnosi i na zastupljenost Albanaca u državnim institucijama, ekonomski oporavak tri opštine, službenu upotrebu jezika, pisma i nacionalnih simbola, kao i na decentralizaciju u pravosuđu.\nU dijalog o rješavanju kosovskog pitanja bi trebalo da se uključe svi učesnici javnog života, pa tako i albanski predstavnici u Srbiji, kaže politikolog sa Fakulteta političkih nauka Stefan Surlić. On, međutim, smatra da se ne može povlačiti paralela sa položajem srpske manjine na Kosovu i albanske manjine u Srbiji.\n“Historijat odnosa između Srba i Albanaca na Kosovu i jugu Srbije je bio drugačiji. Albanci na Kosovu ipak imaju hipoteku toga da za desetine hiljada ljudi koji su odande prognani još nije obezbjeđen realan program povratka”, ocjenjuje Surlić.\nDio predstavnika albanskih partija u Preševu, Bujanovcu i Medveđi je septembra 2015. godine formirao takozvanu Asocijaciju albanskih opština, koja je zamišljena kao odgovor na Zajednicu srpskih opština na severu Kosova i kao pokušaj da se ukaže na probleme sa kojima se suočavaju Albanci na jugu Srbije.\nNo, umjesto priče o teškom životu u ovom dijelu zemlje, gdje je nezaposlenost viša od 60 odsto, o Preševskoj dolini se u beogradskim medijima piše uglavnom kada se neki od predstavnika albanske manjine oglase kontorverznim izjavama, poput one predsjednika Nacionalnog vijeća Albanaca Jonuza Musliua da je njegov predsednik Edi Rama, prvi čovjek vlade Republike Albanije.\n“Bojim se da epilog može biti da u tom takozvanom unutrašnjem dijalogu učestvuju oni koji nisu spremni za dijalog, već su spremni za monolog i ekstremne izjave. U tom slučaju propada ideja da rezultat tog dijaloga bude neko kompromisno rešenje, prihvatanje stvarnosti i uvažavanje obje strane što i jeste finalni cilj”, napominje Stefan Surlić.\nUbrzo nakon što je Vučić pozvao na društveni dijalog o Kosovu, potpredsjednik Vlade i ministar spoljnih poslova Srbije Ivica Dačić dao je svoj doprinos ovoj raspravi tezom da vidi rešenje u podjeli Kosova. To je za sada jedini konkretniji prijedlog koji je stigao na, za neke zakasnjeli poziv predsjednika Republike, da se konačno raskrsti sa mitovima o Kosovu i nađe trajno rešenje za život Srba i Albanaca.


pink.rs | Đurić: Đilasov legat poznat, ponovo hoće vlast\nĐurić: Đilasov legat poznat, ponovo hoće vlast\nPotpredsednik Glavnog odbora SNS Marko Đurić ocenio je danas da je Srbija u vreme vlasti Dragana Đilasa bila zemlja u kojoj su pod plaštom 'demokratije' vladali kriminalci isključivo u cilju ličnog bogaćenja i urušavanja države spolja i iznutra.\n- Rekordna nezaposlenost, uništena privreda, opljačkana država, građani bez perspektive, smanjenje teritorije odvajanjem Crne Gore i samoproglašenjem nezavisnosti Kosova, kojima su kumovali što nečinjenjem, što štetočinskim činjenjem, Beograd u dugovima - legat je Dragana Đilasa sopstvenom narodu - saopštio je Đurić reagujući na njegov autorski tekst u nedeljniku Vreme, saopštila je SNS.\nOn je ocenio da je što što je Đilas posle sebe ostavio prazno, osim svojih bankovnih računa i u katastru upisanih nekretnina na svoje ime, koji su njegova imovina, po sopstvenom priznanju, u vrednosti od očigledno nedovoljnih 25 miliona evra.\n- Sada Dragan Đilas, koji kontroliše dobar, ali za njega nedovoljan, deo medijskog tržišta u Srbiji, u svojim medijima čistom demagogijom, lažima i jeftinim politikanstvom svakodnevno pokušava da se vrati na vlast i domogne ključa od "državne kase", obrušavajući se na one koji vode zemlju, a kojima je poverenje dalo više od 50 odsto građana Srbije - rekao je Đurić.\nPrema njegovim rečima, to je ono što Đilasa najviše boli, jer je svestan da svojim bogatstvom i medijima ne može da nadomesti to što ga narod ne voli, što mu nije zaboravio svo naneto zlo, da nikakvu podršku nema među građanima, "da je rejting, njegov i njegovih sledbenika u liku saradnika kriminalaca Vuka Jeremića i nasilnika i fašiste Boška Obradovića, u konstantnom padu".\n- I pored neoborivih dokaza da Đilas bogatstvo nije, kako je tvrdio, stekao u inostranstvu, već upravo u Srbiji za vreme dok je bio na vlasti, on se usuđuje da bez ikakvog srama i bez trunke savesti priča o nečijem poštenju - navodi Đurić.\nOn podseća da čovek koji je uveo rijalitije u Srbiju, kontrolisao, a i sada kontoliše dobar deo medija, "priča o slobodi štampe, o nekakvim navodnim diktaturama".\n- A upravo je Đilas poznat po tome da je, dok je bio na vlasti, bio gospodar "života u smrti", kako medija, tako i Grada Beograda i ostatka Srbije - navodi Đurić.\nKakav je Đilas, kaže Đurić, govori i činjenica da ne preza ni od toga da veličanstvenu posetu Emanuel Makrona, koji je pokazao uvažavanje i poštovanje i građanima Srbije i njenom predsedniku, pokušao da iskoristi u svoje propagandne svrhe za blaćenje sopstvene države.\n- Dok su strani državnici, u vreme dok je Đilas vodio našu državu, širom zaobilazili Srbiju, a ono malo njih što je tada i dolazilo samo je isporučivalo zahteve i stavljalo našu zemlju pred svršen čin, sada kod predsednika Vučića na zvaničnom, ali partnerskom i prijateljskom nivou dolaze i predsednici Kine, Rusije, premijeri i predsednici najznačajnijih evropskih i svetskih država - ističe Đurić.\nĐurić: Primitivne uvrede SzS neće sakriti šta su radili\nĐurić: Srbija nije Jeremićeva ‘prokleta avlija’\nSNS I JEDINSTVENA RUSIJA POTPISALI MEĐUPARTIJSKI SPORAZUM!Đurić: Odnosi Srbije i Rusije učvršćeni snažnom podrškom koju naša zemlja uživa po pitanju K\nĐurić: SNS želi pobedu na lokalnim izborima\nĐurić: Jeremić nema pravo da se izdaje za rodoljuba


Delegacija na čelu sa Suzanom Pribilović, Ministarkom javne uprave Crne Gore posjetila je Azerbejdžan u periodu 4-5. jula 2017. godine\nDelegacija na čelu sa Suzanom Pribilović, Ministarkom javne uprave Crne Gore posjetila je Republiku Azerbejdžan u periodu od 4. do 5. jula. 2017. godine.\nGlavni cilj posjete bio je razmatranje mogućnosti implementacije modela "ASAN servisa" u Crnoj Gori kao najbolje prakse u pružanju javnih usluga i pitanja međusobne saradnje.\nMinistarka javne uprave Crne Gore, Suzana Pribilović i Predsjedavajući Državne agencije za javne usluge i društvene inovacije pod predsjednikom Republike Azerbejdžan Inam Karimov su u čast sjećanja na nacionalnog lidera Hejdara Alijeva na Aleji časti položili vijence.\nZatim je Ministarka Suzana Pribilović takođe posjetila Aleju mučenika u čast herojima koji su umrli mučeničkom smrću za nezavisnost i teritorijalni integritet Azerbejdžana i položili vijence na spomenik “Vječne plamena”.\nU okviru posjete, delegacija na čelu sa Ministarkom javne uprave Crne Gore, Suzanom Pribilović, se bliže upoznala sa aktivnostima ASAN centra br. 3 i 5 i Mobilnog ASAN servisa, “ASAN radio”, ASAN centra za edukaciju i obrazovanje” i “ABAD” art centra.\nDelegaciji su dostavljene detaljne informacije o implementaciji velikih reformi u oblasti javne administracije pod vođstvom predsjednika Republike Azerbejdžan Ilhamom Alijevim, i o uspostavljanju "ASAN servisa" u okviru ovih reformi.\nGosti su dobili detaljne informacije o uspostavljanju centara "ASAN service", njihovim ciljevima i uputstvima za aktivnosti, navedeno je da su postignuta ozbiljna dostignuća u pružanju efikasne javne administracije, kao rezultat uspostavljanja "ASAN service" u smislu poboljšanja transparentnosti i implementacije modernih inovacija.\nOcijenjeno je da je više od 16 miliona građana do sada prijavilo na “ASAN service”, i da je “ASAN service” nagrađen nagradom “United Nations Public Service Award 2015”.\nGosti su, nakon što su se upoznali sa obezbijeđenim uslovima i principima rada, poželjeli uspjeh "ASAN servisu" u budućim operacijama.\nPredsjedavajuća Upravnog odbora Državnog ispitnog centra, Maleika Abbaszada sastala se sa Ministarkom javne uprave Crne Gore, Suzanom Pribilović.\nNa sastanku je M. Abbaszada pružila informacije gostu u vezi sa uspostavljanjem SEC-a (State Examination Commission), njegovim glavnim pravcima aktivnosti, elektronskim uslugama koje pruža centar i praksom osnivanja javnih pravnih lica u našoj zemlji.


Vasić: Radnici oprez, način odlaska u Soči nije regulisan\nNačin odlaska državljana BiH na rad u inostranstvo trenutno nije normativno regulisan i zavisi isključivo od posredničkih agencija i stranih poslodavaca, zbog čega radnici moraju biti veoma obazrivi prilikom angažmana, izjavila je pomoćnik ministra rada i boračko-invalidske zaštite Republike Srpske Mira Vasić.\nVasićeva je rekla Srni da BiH sa mnogim zemljama ima zaključen sporazum o zapošljavanju svojih državljana u njima i obrnuto, dok se broj radnika koji odlaze u inostranstvo određuje kvotama za svaku godinu.\n“Radnici koji traže angažman u inostranstvu treba posebno da obrate pažnju da li je agencija koja se bavi posredovanjem u zapošljavanju registrovana i da li je poslodavac pribavio sve radne i boravišne dozvole za svakog konkretnog radnika”, rekla je Vasićeva i dodala da postoje pravila koje uslove mora da ispunjava agencija.\nGovoreći o hapšenju radnika iz Republike Srpske u Sočiju zbog neposjedovanja potrebnih dozvola, ona je rekla da su poslodavci bili dužni da obezbijede sve dozvole putem Privredne komore ili agencije.\nOna je navela da je, kada je riječ o Rusiji, tek u početnoj fazi inicijativa za zaključivanje sporazuma o zapošljavanju lica iz BiH u ovoj zemlji i obrnuto, ali da se ne zna kada će biti potpisan.